Instagram ordenagailu bidez nola eguneratu eta kudeatu • TaPuntu\nInstagram ordenagailu bidez nola eguneratu eta kudeatu\nInstagram, mugikorretan kudeatzen den sare soziala da, eta nahiz eta Instagram.com webgunea izan, bertatik ezin dugu edukirik igo. Beraz, erabiltzaile askorentzat hori ez da erosoa, eta baliabide ezberdinen bila ibiltzen dira sarean, arazoari konponbidea emateko helburuz. Era berean, Instagramek, Twitterrek bezala, momentuko edukia partekatzeko sare soziala denez, ez du edukia planifikatzeko aukerarik eskaintzen. Beraz, kanpo tresnen bila jo behar izango dugu edukia planifikatu ahal izateko.\nInstagramek egun hiru eduki mota ditu; argitalpenak, istoriak eta Instagram Telebistarako bideoak. Orain arte garrantzitsuenak argitalpen arruntak izan diren arren, istoriek geroz eta garrantzi gehiago hartzen hasi dira sare honetan ere.\nArtikulu honetan, Instagram ordenagailuz eguneratzeko edo kudeatzeko tresna batzuk aurkeztu nahi dizkizuegu. Tresna bakoitzaren berezitasunak aztertu eta hauei buruz gehiago jakitea bilatuz. Hona hemen Instagram ordenagailu bidez lantzeko 3 tresna:\nWiset.it aplikazio bat izateaz gain, webgunea ere badu. Oso erraza da erabiltzea, http://wisel.it/-en sartu beharko dugu, eta bertan kontu bat sortu. Kontua sortzeko garaian, instagram kontu bat baino gehiago binkulatu dezakegu bertan, eta era honetan hainbat instagram kontu kudeatu ahal izango ditugu tresna bakarrean. Argitalpenak eta istorioak sortzeaz gain, programatu ahal izango ditugu gainera. Modu honetan, hurrengo asterako edukia igo ahal izango dugu adibidez.\nGramblr deskargatu beharreko softwarea da. Mac edo Windows sistema eragileentzat egina dagoen programa bat izanik. Behin deskargatuta, honen berezitasuna, ordenagailutik bideoak igo ahal izango ditugula da. Honetaz gain, edukiak ere programatu ahal izango dira.\nHonako baliabide hau ez da ezta programa ezta webgune bat ere, nabigatzailean instalatzen den gehigarri bat baizik. Gehigarri hau nabigatzailean instalatu ostean, Instagram gure mugikorrean bezala erabili ahal izango dugu ordenagailutik. Azken finean, nabigatzaileak lehio berri batean irekiko du instagram eta mugikor baten tamaina duen lehio horretan, mugikorrean bertan ikusten ditugun botoi berak izango ditugu.\nBeraz badakizu, aurreztu bateria eta hasi tresna hauek erabiltzen!


Bilatu mezuen banaketa-txostenak\nOutlook Web App > Aukerak > Antolatu posta >\nGaiaren azken aldaketa: 2011-03-19\nErabili Banaketa-txostenak fitxa zuk edo zuri bidalitako mezuei buruzko banaketa-egoeraren informazioa bilatzeko eta lortzeko. Ondokoak egin ditzakezu Banaketa-txostenak erabiliz:\nBilatu zuk norbaiti bidalitako mezuak.\nBilatu norbaitek zuri bidalitako mezuak.\nErabili Bilatu hitz hauek gaiaren eremuan koadroa zure bilaketa murrizteko.\nNola lortzen da mezuei buruzko banaketa-informazioa?\nOutlook Web App-en, hautatu Aukerak > Ikusi aukera guztiak > Antolatu posta elektronikoa > Banaketa-txostenak.\nAukeratu ondoko koadroetako bat:\nBilatu honi bidali dizkiodan mezuak Utzi lauki hau hutsik zuk bidalitako mezu guztien txostenak ikusi nahi badituzu. Egin klik Aukeratu erabiltzaileak botoian, hartzaileak helbide-liburu partekatuan hautatzeko, edo idatzi Nori koadroan hartzaile bakoitzaren helbide elektroniko osoa, puntu eta koma nahiz koma bidez bereizita. Egin klik Ados botoian, bilatzeko hartzaileak gehitzen amaitutakoan.\nBilatu honengandik jaso ditudan mezuak Helbide bana sartu behar duzu bilaketa bakoitzean. Egin klik Hautatu erabiltzailea botoian mezuaren bidaltzailearen helbide elektronikoa helbide-liburu partekatuan aukeratzeko, edo idatzi bidaltzailearen helbide elektroniko osoa Hautatu koadroan. Egin klik Ados botoian hautatzen amaitu duzunean.\nBilatu hitz hauek gaiaren eremuan Erabili koadro hau zure bilaketa-emaitzak murrizteko. Idatzi banaketa-informazioa lortu nahi duzun mezuaren gaiaren lerro osoa edo lerroaren zati bat komatxo bikoitzen artean.\nEgin klik Bilatu edo Garbitu botoian, bilaketa berri batekin hasteko.\nNola ikusten da mezuei buruzko banaketa-informazioa?\nBilaketaren emaitzak panelean, egin klik bikoitza mezu batean, haren banaketa-informazioa ikusteko. Edo hautatu mezua, eta egin klik Banaketa-txostena botoian. Txosten honetan sartzen denari buruz gehiago jakiteko, ikus Zer azaltzen da banaketa-txostenean?. Ezin baduzu banaketa-txosten bat bistaratu, edo ez baduzu ikusten Banaketa-txostenen fitxa Outlook Web App-eko posta elektronikoaren aukeretan, egiaztatu arakatzailea Outlook Web App-erako onartuta dagoela. Informazio gehiago lortzeko, ikus Outlook Web App-ek onartutako arakatzaileak.\nErabili Banaketa-txostenak fitxa mezuei buruzko banaketa-informazioa lortzeko


Ingurumen diputatuak Mundu mailako ACLIMA 1. Batzarreko ordezkariei harrera egingo die - Aktualitatea - gipuzkoaingurumena\nBerrerabilpenaren eta birziklapenaren klusterra\nIngurumen diputatuak Mundu mailako ACLIMA 1. Batzarreko ordezkariei harrera egingo die\nJosé Ignacio Asensio, Ingurumen eta Obra Hidraulikoen diputatuak, Gipuzkoako Foru Aldundian hartuko ditu ostiralean “Ingurumenaren erronkak Kolonbia eta Mexikon” Mundu mailako ACLIMA 1. Batzarreko ordezkariak.\n“Ingurumenaren erronkak Kolonbia eta Mexikon” Mundu mailako ACLIMA 1. Batzarra dela eta, Ingurumen eta Obra Hidraulikoen departamentuak irailak 16a ostiralerako harrera antolatu du Gipuzkoako Foru Aldundiko Tronu aretoan. Bertan bi herrialdetako ordezkariak eta ACLIMAko zuzendaritza presente izango dira.\nAsensiorekin izango duten hitzorduak, Mexiko eta Kolonbiako ordezkariei hondakinen, uraren eta ondarearen alorrean Gipuzkoako kudeaketa ezagutzera emango zaie. Enpresa, fundazio eta unibertsitateen zeregina nabarmenduz eta Gipuzkoako Berrerabilpen eta Birziklapen Klusterraren eginkizuna sustatuz.\n“Ingurumenaren erronkak Kolonbia eta Mexikon” batzarra, ACLIMA Euskadiko Ingurumen Industriaren Kluster Elkarteak antolatua, irailaren 13 eta 14an egin zen eta hondakinen, ura eta ingurumenaren babesarekin harremana duten Kolonbia zein Mexikoko enpresari eta adituen partaidetza izan du: Rubén Lazos, Mexiko Hiriko Ingurumen Idazkaritzaren Arautze zuzendari nagusia, Néstor Franco, Cundinamarka (Kolonbia) Eskualdeko Korporazio Autonomoko zuzendari nagusia eta Maryluz Mejía, Osasun eta Ingurumen Ingeniaritza Elkarte Kolonbiarraren zuzendari exekutiboa.\nMundu mailako ACLIMA 1. Topaketaren helburua, estatu amerikarrak dituzten ingurumen erronkak partekatu, aukera berriei ekitea posible egiten duten harremanak ezarri eta beharrei erantzun emateko irtenbiderik hoberena bilatzea da.


Iruñetik Gipuzkoa alderako AHT proiektua bazter utzi dute | Berria.eus\nIruñetik Gipuzkoa alderako AHT proiektua bazter utzi dute\nGaur egun obretan dagoen zatia soilik izango da abiadura handikoa, Castejon eta Iruñea artekoa. Iruñetik Gipuzkoa alderako biderik ez dute egingo, eta Castejondik Espainia alderakorik ere ez. Egungo trenbide sareari beste bat erantsiko diote, Europako zabalerarekin.\nAHTa egiteko lanak, Cadreitan, iaz. / Lander F. Arroiabe, ARP\n2013-05-10 / Edurne Elizondo\nNafarroako Gobernuak onartu du. Abiadura handiko trenaren egungo proiektua ez dute gauzatuko. Iruñea eta Castejon arteko zatian baino ez diote abiadura handiari eutsiko. Castejondik Espainiarako zatian, bai eta Iruñetik Gasteizkoarakoan ere, egungo trenbidea moldatu eginen dute, hirugarren errailaren bidez, Europako zabalerara moldatuz. Iruñea eta Euskal Y-aren arteko Gipuzkoa bitarteko lotura, beraz, bertan behera geldituko litzake. Epe motz eta ertainera, behintzat. Horixe zehaztu du Nafarroako Sustapen kontseilari Luis Zarralukik, Nafarroako Parlamentuan. "Eusko Jaurlaritzak Ezkio-Itsaso bitarteko loturaren alde egiten du. Lanean ari gara, haiekin eta Espainiako Gobernuarekin. Madrilera joanen gara dauden alternatiben berri jasotzera. Ez dugu aukera hori bazter uzten, baina epe luzerako helburua da. 2024rako? nik zer dakit! zaila ikusten dut", erran du, Sustapen Batzordeko parlamentarien aurrean.\nAbiadura handiko trenaren bidea, beraz, irla baten modukoa izanen da Nafarroako korridorean, Aralar-NaBaik, Sustrai Erakuntza Fundazioak eta AHT Gelditu Elkarlanak azken asteotan aurreratu eta nabarmendu bezala. Proiektua moldatu eta gero, aurrekontua 1.200 milioi euro ingurukoa izanen dela erran du Zarralukik parlamentuan. Hasierako egitasmoarena, berriz, 4.000 milioi ingurukoa zen. Zarralukik argi utzi du proiektua aldatzeko arrazoia egungo egoera ekonomikoa dela, eta ontzat jo du hirugarren errailaren bidez proiektu hori moldatzeko urratsa. "Urrats garrantzitsua da".\nOposizioko taldeek iritzi ezberdinak agertu dituzte Zarralukik iragarritako aldaketen inguruan. PSNrentzat ez dira berri ona. Bilduko parlamentari Victor Rubiok, berriz, pozgarritzat jo du proiektu berriak dirua aurreztea. Hala ere, Castejon eta Iruñea arteko zatian abiadura handiari eutsi nahi izatea "zentzugabekeriatzat" jo du. Zer-nolako interesak dituzte UPNk eta Nafarroako Gobernuak hori egiteko?", galdetu du parlamentuan. Zarralukik ez du erantzun. Ezkerrak ere berri ontzat jo du proiektua bertan behera uztea. Aralar-NaBaik ere bai, eta zalantzan jarri du Castejon eta Iruñea arteko zati osoa eginen dutenik. PPNk aldaketak egoera ekonomikoak bultzatu dituela erran du.\nJarraitu @eelizondo72 Informazio osagarria\nJaurlaritza: "Ulertzen dugu ekonomikoki tentuz jardutea"\nFrankismoa: NBEren beste ohartarazpen bat Espainiari\nGiza eskubideetako kontalariak salatu du estatuak ez duela ezarri "egia jakiteko mekanismorik". Gobernuak ez ikusi egiten duela ohartarazi du.\tBilbon 20 urteko gazte bat atxilotu dute, bikotekide ohia jo duelakoan\nErtzaintzak atzo atzeman zuen gaztea.\tAHTaren aurkako manifestazioa antolatu du Mugitu-k Donostian, ostegunerako\nPlataformak salatu du zazpi urtean "konpon ezineko kalteak" eragin dituztela AHTko lanek, eta eragindako "zor izugarria" ezkutatzen aritzea leporatu dio Jaurlaritzari.\tAlbiste nagusiak\nKanporatzearen alde egin du epaileak, eta zazpi eguneko epea eman die horretarako. Joaten ez badira, epe horretatik aurrera ehun euroko isuna ordaindu beharko dute egun bakoitzeko. Laida Mugika Ziburuko ikastolako lehendakariak adierazi duenez, ez zuten pentsatzen eskola "hain azkar" uzteko esango zietenik, eta "azarora arte" han egon ahalko zirela espero zuten.\t[EGUNERATUA] Familia bereko hiru kide hil dira Lantzeko istripuan, umeak horietatik bi\nN-121-A errepidean gertatu da ezbeharra. Auto berean zihoazen guztiak. Hiru senide zaurituta daude.\tKaleratzerik Ez plataformako hiru kide epaitu dituzte\nIndarkeria eta mehatxuengatik falta leporatu diete, Gasteizko Alokabideren egoitzan sinadura batzuk entregatzera joan zirenean gertatutakoagatik.\tGehien irakurriak


Erlojua. Deia, Noticias de Bizkaia\nErramun Osa - Martes, 4 de Septiembre de 2018 - Actualizado a las 06:00h.\nErlojuak gure bizimoduaren gorabeherak baldintzatzen ditu, horrenbeste non gero eta maizago bere zerbitzari bihurtu garen. Horrenbestekoa da mendekotasun hori non bizitza ia eskuetatik ihes, kontrolik gabe doala begitantzen zaigun. Burutazio hori eman nien aditzera behinola Aljeriako mugatik hurbil zegoen Tunisiako herrixka batean, eguzkiaren berotasuna arintzen ari zenean, kalearen erdian eserita zeuden herritarrei. Konturatzerako denbora joan doala esan nien... haietako batek, ordea, harritu antzean erantzun zidan denbora etorri datorrela, ez besterik.\nEuropako herrialdeetan eztabaidagai dago azken hamarkadetan usadio bilakatu dena, urtean zehar ordutegia aldatzea, hain zuzen. Udako edo neguko ordutegia denean ezarri, hori omen da kontua. Halakoetan lurralde bakoitzean dauden ohiturak, bai eta eguzki-orduak ere erabakigarriak izango dira... eta horretara joan beharko dugu gainerakook moldatzen, ohiturak eta lan ordutegiak barne direla.\nErloju malapartatuak ez ditu gure usadioak ezartzen bakarrik, politika kontuak ere bere menera eraman behar omen ditu. Halaxe zioen behintzat EH Bilduko buruzagi batek Euskadiko eta Kataluniako erlojuak sinkronizatu behar direla baieztatu zuenean. Zinez ez dakit erlojuak bateratzeaz harago joan gaitezkeen, ez baita antzematen norabidean ez eta helburuetan ere bateragarria den beste ezer. Nolanahi ere den, estatuarekiko konfrontazioa areagotzea bada kontua herritarrei azaldu beharko zaie horrekin zer bilatu nahi den, bestela alferrik ari baikara.\nBai, denbora gainera etorri dator, autogobernu kontuetan ere. Inork ez dio baliorik kenduko bi alderdi abertzaleen artean Eusko Legebiltzarrean erdietsi den adostasunari... baina, adostasun horrek zapore mingotsa laga digu abertzale garen batzuei. Alde batetik, Euskal Herriaren aniztasuna -bai eta Euskadik barruratzen duena ere- kontuan hartuta, ezinbestekoa delako beste alderdi batzuekin adostasunetara iristea, areago bizikidetza eta kohesioa mantentzeari begira. Zailena horixe da... eta aldi berean horixe da bidea, akordioak erakundeetan ibilbidea izan eta gauzatzeko modukoa izango bada. Izan ere, helmuga urrunago jarriz gero, inor ez baita lehenago iristen alderantziz baizik. Beste aldetik, ezin da inolaz ere deskuidatu Gernikako estatutua erabat gauzatzeko egin behar den ahalegin politikoa.\nBai, denbora joan doa gauzak bere horretan, estatua nolanahi mantentzea helburutzat dutenentzat. Horiek ere beharko dute beraien ikuspegia eguneratu, estuaren ikuspegia XXI. mendera ekarriz eta eraberrituz. Zer dute eskain-tzeko, inposaketa ez bada, gauzak bere horretan daudenean lagatzea ez bada, estatua bera zartatuko ez bada.


Donostiak kokapen ona du kongresuen turismoan - Donostia Turismoa\nDonostiak kokapen ona du kongresuen turismoan\nKongresuen eta Batzarren Nazioarteko Elkarteak (ICCA), batzarren eta kongresuen arloko elkarte prestigiotsuenak, munduko rankingaren 221. postuan kokatu du Donostia (1835 hiri hartu dituzte aintzat), Europa mailan 112. postuan, Bonn, Estrasburgo, Hannover, Heidelberg eta beste hiri batzuekin batera.\nDonostia Estatu mailan nazioarteko kongresuen rankingean zortzigarren postuan dago, baina biztanle kopurua kontuan izanda, Bartzelona, Valentzia eta Granada soilik izango lituzke aurretik.\nDonostia Turismoak, Kongresu eta Ekitaldien sailetik, kongresuak erakartzearen aldeko apustua egiten du, duen balio kualitatiboagatik eta turismogunea nazioartean kokatzen eta turismoa urtaroen arabera ez banatzen laguntzen baitu. Hori dela eta, COVID19ak eragindako ekitaldien antolatzaileei babesa emateko eta osasun-egoerak ahalbidetzen duen bezain pronto jarduera berreskuratzeko esfortzu handia ari da egiten.\nICCA Kongresuen eta Batzarren Nazioarteko Elkarteak jendaurrean jarri du 2019ko urteko rankinga. Ranking horretan, 578 ekitaldirekin, Espainia laugarren postuan dago eta estatuan, Donostia 8. postuan dago. Hiri handiagoak eta azpiegitura handiagoak dituztenak bakarrik ditu aurretik; adibidez, Madril, Bartzelona, Valentzia, Sevilla, Granada edo Bilbo. Atzetik ditu, aldiz, populazio handiagoa duten zenbait hiri, hala nola Zaragoza, Mallorcako Palma eta Alacant. Biztanle kopurua kontuan hartuta, Donostia Bartzelona, Grana eta Valentziaren atzetik geratuko litzateke. Guztira Espainiako 56 hiri sartu dira 2019an rankingean ekitaldiren batekin.\n2019an, bileren turismoarekin (kongresuak, jardunaldiak, batzarrak...) lotutako 177 ekitaldi izan dira Donostian. Horiek 50 milioi euro inguruko eragina izan dute (datu hauen arabera kalkulatuta: ostatu-gauen kopurua x 350 €-ko gastua batez beste kongresuko partaide bakoitzeko). Kongresu horien % 69 goi-denboralditik kanpo egin da (urtarriletik maiatzera eta urritik abendura). Gainera, hiriak azpiegituretan eskaintzen duen aukera zabalaren erakusgarri, 2019an izandako nazioarteko kongresuak askotariko egoitzetan egin dira; esaterako, Kursaal Biltzar Jauregian, Miramar Jauregian, Victoria Eugenian eta unibertsitateetako eta hoteletako zenbait aretotan.\nKongresuak hazkunde gehieneko segmentuak dira, baita kuantitatiboki balio handia eskaintzen duten jarduera ere, eta lurraldearen dinamizatzaile ekonomikoa den heinean, turismogunea urtaroen arabera ez banatzea sustatzen dute. Hori dela eta, Donostia Turismoak MICE turismoaren aldeko apustua egiten du Gida Planean, eta Kongresu eta Ekitaldien saileko lantaldea buru-belarri ari da lanean COVID19a dela eta jardueran eragina izan duten ekitaldi-antolatzaileei laguntzeko, eta horiek eta beste ekitaldi batzuk egiten jarrai dezagun Donostian, osasun-egoerak ahalbidetzen duenean.\nICCA rangkinga eta biztanle kopurua:\n2019ko ICCA txostenak ikusi:


Udal taldeak urteko aurrekontuak aurkeztu ditu - Aiaraldea.eus\nUdal taldeak urteko aurrekontuak aurkeztu ditu\nAitor Aspuru Saez 2012-04-03 09:52 Ekonomia Laudio\nBilduk prestatutako aurrekontuak gainontzeko udal taldeei eta hedabideei aurkeztu dizkie. Guztira, 2012ko aurrekontuaren diru kopurua 22.205.730,39 eurokoa izango da. Koalizioak udal jardueraren ardatzak adierazi ditu plangintza honen bitartez.\nHorrela, Bilduko hautetsiek ez dituzte inbertsioak proiektu handietara bideratu nahi, baizik eta auzo asanbladek markatutako lehentasunetara. Ildo hori jarraituz, Udalak Aceros-eko etxebizitza zaharrak dauden lekuan urbanizazio bat egin nahi du, eta 43.630 euro gastatuko ditu bertan. Landaluze auzoko parkean ere obra lanak egin nahi dituzte adinekoentzat egokitzeko asmoarekin. Lan hauen kostua, guztira, 35.000 eurokoa izango da, baina Udalak espero du Foru Aldundiak zati bat ordaintzea.\nBilduko zinegotziek Aretako eraikin arrosako irisgarritasuna hobetzeko asmoa adierazi dute. Hori dela eta, 60.000 euroko partidari beste 20.000 gehitu nahi dizkiote. Gainera Iturraldeko barandak aldatu nahi dituzte hemen ere irigarritasun arazoak konpontzeko. Guztira 27.500 euro izango dira.Ugarteko plaza berritzeko asmoa azaldu dute ere, 40.000 bideratuko dituzte aukerak zeintzuk diren aztertzeko.\nEpe motz batean, lau landa-bide garbitu eta egokitu nahi ditu udal taldeak; Dubiris, Sugasu, Beldui eta Saldarriaga. 2013an beste lau -Astobitza, Gardeagotxi, Morteru eta Olako- garbitzea egokia litzatekeela adierazi zuen Koldo Zabala zinegotziak. Aurten 60.000 euro zuzendu nahi dituzte arlo honetan.\nHiltegia: inbertsio estrategikoa\nNahiz eta Udalak 670.000 euro gutxiago jaso dituen aurten zerga eta FOFELaren bidez, OHZk, baso-ustiapenak eta hiltegiak bermatuko dituzten diru sarrerak nolabaiteko oreka sortu dutela adierazi dute udal agintariek. Hagatik, 160.000 bideratu nahi ditu Bilduk hiltegian erreformak egiteko. Lan hauen ondorioz, europar zigilua lortu dezake hiltegiak eta, aldi berean, diru sarrerak handitu.\nEAEn bi hiltegi geratzen dira, bata Gipuzkoan eta bestea Aretan dagoena. Europako baimena lortuz gero, hiltegiak 496.000 euroko diru sarrera lortzea aurreikusi dute tokiko erakundean.\nObra eta zerbitzu Foru plana\nUdal gobernuko kideek Foru Aldundiak kudeatzen duen obra eta zerbitzu planean bi proiektu aurkeztu nahi dituztela adierazi dute. Bata Zubiko Kurajo, Maestro Elorza eta Jose Matias-en eta bestea Lamuza Parkean. Bi proiektu hauek fase ezberdinetan banatuta daude.\nLehen planak tren geltokiaren irisgarritasun arazo historikoak konpondu nahi ditu pasabidea zabalduz, orain 2 metroko zabalera duenak obra ostean 7 metro izango lituzke. Aldi berean, Zubiko Kurajoko saneamendu sarea hobetzea du helburu obra honek. Lateorroko biztanleria nahikotxo handitu da azken urte hauetan eta auzoko saneamendua ez da egokiena.\nLan hauek 3 miloi euroko kostua izan dezaketela pentsatzen du Natxo Urkixok, baina era berean geltokiko plaza eta oinezkoen mugimendua erraztuko duela aipatu zuen prentsaurrean. Kontuan izan behar da, dagoeneko, 3000 mila pertsona bizi direla Lateorroko auzoan eta erdigunera joateko trabak konpondu ditzakela obra honek.Bestalde, Lamuza Parkearen saneamendu guztia egiteko asmoa du udal gobernuak, Ugartetik Zumalakarregi etorbideareino. 3.184.000 euroko aurreikuspena du lan honek.\nGastu soziala bikoiztu nahi du\nBilduk gastu soziala bikoiztu du aurkeztutako aurrekontuetan. Aurreko udal gobernuak 44.000 euro bideratu bazituen zeregin honetara, oraingo honek 90.000 erabili nahi ditu. Partida honekin larrialdiko laguntzak kudeatu nahi ditu, Lanbidek ezartzen dituen baldintzak gero eta gogorragoak direlako Amets Meazaren iritziz.\nGainera, enplegu mahaia tresna bezala erabiliz, enplegua, merkataritza eta enpresak sustatu nahi ditu udal taldeak.Bestalde, komunikazio indartu nahi dute Zuin aldizkarian inbertsioak eginez, bai eta herri partadaitza sendotu ere.\nElkarretaratzea egin dute Aiala Vidrion, kaleratutako kide baten alde\nLaudioko Udalak eta Eusko Jaurlaritzak akordioa lortu dute hiltegiko obrak finantzatzeko\nAPILLek kaleko merkealdien edizio berria egingo du ostiral eta larunbatean


Dick Tracy (1990eko filma) - Wikipedia, entziklopedia askea.\nDick Tracy (1990eko filma)\nekintza-filma, Krimenezko filma eta film komikoa\nJohn Caglione, Jr. (en) , Doug Drexler (en)\nRichard Sylbert, Rick Simpson (en)\nThomas Causey (en) , Chris Jenkins (en) , David E. Campbell (en) , Doug Hemphill (en)\nDick Tracy 1990eko Warren Beatty estatubatuar zinema zuzendari, ekoizle eta aktorearen ekintza filma bat da. Chester Gould komikigilearen izenburu berdineko Dick Tracy komikian oinarritua dago. Bertan, Warren Beatty, Al Pacino, Madonna, Glenne Headly eta Charlie Korsmo aktoreek antzeztu zuten.\nFilma honek 7 Oscar Sarietarako izendapenak jaso zituen, 3 irabaziz: Zuzendaritza artistiko onenaren Oscar Saria (Richard Sylbert eta Rick Simpson), Jatorrizko abesti onenaren Oscar Saria (Sooner or Later abestia, Stephen Sondheimek konposatua eta Madonnak abestua) eta Makillaje onenaren Oscar Saria (John Caglione jr. eta Doug Drexler). 4 Urrezko Globo Sarietarako izendapenak ere jaso zituen.\nDick Tracy (Warren Beatty) hiriko krimena desagertarazko asmoa duen polizia ausart eta zorrotza da. Baina, horretarako, "Big Boy" Caprice (Al Pacino) gangsterra eta bere taldeari aurre egin beharko die. Breathless Mahoney (Madonna) abeslaria ezagutzean Dick Tracyren borondate eta gogoak estropezu egingo dute.\nAl Pacino .... Alphonse "Big Boy" Caprice\nMichael Donovan O'Donnell .... Gillicuddy jauna\nKathy Bates .... Green andrea andrea\nDick Van Dyke .... Fletcher barrutiko fiskala\nCharles Durning .... Brandon buruzagia\nGlenne Headly .... Tess Trueheart\nEstelle Parsons .... Trueheart andrea\nMarvelee Cariaga .... sopranoa\nDick Tracy filmaren IMDBko fitxa irakurgai (Ingelesez)\nDick Tracy filmaren trailer edo iragarkia ikusgai. Youtube.com (Ingelesez)\nEd McCreadyk antzeztutako filmak\nWalker Edmistonek antzeztutako filmak


Herritarrek iragarkien eta ediktuen taularako sarbide errazagoa izan dezaten, Getxoko Udalak eskuragarri jarri du e-Taula, udal webgunean, Getxoko Foruen kaleko 1 zenbakian, udaletxearen beheko solairuan, kokatutako taula fisikoarekin sinkronizatuta egongo dena.\nHonako hauek kontsultatu daitezke iragarkien taulan:\nGetxoko Udalaren iragarki berriak, hainbat gairekin lotutakoak (enplegu publikoaren eskaintzak, arau hausteak eta zehapenak, ogasuna, dirulaguntzak, hirigintza, bandoak, deialdiak eta abar).\nBeste organismo publiko batzuen iragarki berriak (Getxoko Udalaren erakunde autonomoak, Estatuko administrazio orokorra, autonomia erkidegoko administrazioak, aldundiak, udalak, trafikoko probintzia agintaritza, justizia eta abar).\nAurreko iragarkiak, argitalpen data igarota dutenak.\n11/2007 Legeak, ekainaren 22kok, Zerbitzu Publikoetarako Herritarren Sarbide Elektronikoari buruzkoak, 12. artikuluan (iragarkien edo ediktuen taulako argitalpen elektronikoa), aipatzen du “Legez edo arauz iragarkien edo ediktuen taulan argitaratu behar diren egintzen edo komunikazioen argitalpena ordeztu edo osatu ahalko da dagokion organoaren egoitza elektronikoan argitaratuta”.


Asteburuko Santutxuko sutean autoa galdu duen auzotarraren amorrua | BERTON\nautoak, edukiontziak, erre, Santutxu, sua, sute\nIn Berriak on otsaila 25, 2014 at 11:07 am\nMikel Osa Solokoetxeko auzotarrak bere kotxea galdu du joan den asteburuan. Santutxun otsailaren 23ko goizaldean edukiontzi eta ibilgailu ugariren erreketa-katean kiskalitako bat bere autoa izan da.\nHamar ibilgailu eta dozena bat edukiontzik su hartu zuten 45 minututan Santutxuko lau kaletan (Sagarminaga, Luis Luciano Bonaparte, Fika eta Solokoetxe kaleetan). Ertzaintzaren arabera, kale borrokaren ondorio beharrean, bandalismo ekintza izan da. Larrialdi zerbitzuen atzerapena eta informazio falta salatu ditu Mikel Osa auzotarrak. Kaltetu gisa, berarekin harremanetan inor ez dela jarri nabarmendu dio BERTON aldizkariari.\nHonela azaldu dio BERTON aldizkariari Osak Santutxun joan den igandean gertatua: “Igande eguerdiko Teleberri ikusten nengoela, tokia ezagutu nuen eta ‘hori hemen goian da’ komentarioa bukatu orduko ‘eta hori nire kotxea da’, gehitu nion. Prentsaren bitartez jakin dudana besterik ez dakit, inor ez da nirekin harremanetan jarri ezertarako edo informatzeko. Eta sentipenari buruz, nik ez dakit zein den herritarren sentipena, nik nitaz hitz egingo dut. Eta esango dizuet, adarjotze hutsa iruditzen zaidala, 45 minututan 4 sute egotea bata bestearen ondoan eta inor ez harrapatzea. Banketxeak izan balira sutan, arinago mugituko ziren… baina argi dago batzuei sustrai politikoa duten apurketak min ematen dietela eta bestela… Hor konpon!”\nArgazkia: Borja Guerrero/Deia\n« Before Karmelo ikastolaren lokalek auzoarentzat izaten jarrai dezaten otsaila 24, 2014\nAfterJon Etxebarri: “Batzutan, esan beharrekoak, esan behar izaten ditut” otsaila 25, 2014 »


Gernikako Eskolarteko Antzerki Asteak 150 antzezle batuko ditu - Deia\nGernikako Eskolarteko Antzerki Asteak 150 antzezle batuko ditu\nLehen zein Bigarren Hezkuntzako ikasleek euren antzezlanak plazaratuko dituzte maiatzaren 14tik 16ra\nBost ikastetxetako ikasleek parte hartzen dute. DEIA\nBost ikastetxetako ikasleek parte hartzen dute.\nGernika-Lumo - XXXI. edizioa beteko duen Eskolarteko Antzerki Astea datorren maiatzaren 14ean hasi da. Gernika-Lumoko Udaleko Hezkuntza Arloak Euskera Zerbitzuak antolatuta, eta bi egunetan barrena, guztira udalerriko 5 zentro, Lehen zein Bigarren Hezkuntzako 150 bat antzezle eta 1.600 ikasle ikusle batuko ditu. "Urteroko jarduera, ikasturtean zehar ikastetxeetan lantzen diren antzezlanak kaleratzeko eskaparate aproposa" izango dela iritzi diote antolatzaileek, euskaren trasmisioan zein ahozkotasunean eragitea eta umeak gizarteratzena helburu duen ekimenean.\nMaiatzaren 14ean, 15ean eta 16ean San Fidel ikastolako, Barrutia ikastetxeko, Mertzede ikastetxea, Gernika Institutuko eta Seber Altube ikastolako gaztetxoak taulagainean izango dira, Lizeo Antzokian eskainiko diren antzezlanetan. Goizez zein arratsaldez -emanaldiak 11:00etan eta 15:00etan izango dira, azken hauek gurasoentzako aproposagoak izango direnakl-, ekimenaren helburu nagusia euskeraren trasmisioan eragitea izango da. Besteak beste, Osaba Natxoren testamentua, 6. maila bukatu dut!, Klasikoak? Guai! edota Super Heroiak izenburupeko lanak taularatuko dituzte, beti ere ikasleak ikusle ere bihurtuko direlarik. Bestetik, antzelanak "Oizmendi telebistak grabatuko ditu, emanaldiak telebistatik eskaintzeko hurrengo egunetan. Telesaioen egunen eta orduen berri emango zaie zentro guztiei, inplikaturiko agenteak -irakasleak, ikasleak eta gurasoak- jakitun daitezen eta nahi duenak grabatzeko aukera izan dezan".\nurteroko ekimen Udalaren Euskera Zerbitzuko arduradunen esanetan, "Udal Eskola Kontseiluan ikasturterako finkatzen den eskolaz-kanpoko ekintza komunetako bat dugu" Gernika-Lumomo Eskolarteko Antzerki Astea, "umeak gizarteratzeko bidea jorratzea helburu" duena gainera. Baina "Gernika-Lumoko Euskararen Normalizaziorako Plan Estrategikoan ere aintzat hartuta dago, euskararen erabilpena areagotu eta ahozkotasuna/mintzamena landu nahirik".\nGaineratu dutenez, "belaunaldi pare bateko ikasleek eutsi egin diote ekimen honi 30 urtetan zehar eta nabarmendu egin behar dugu lan handia dagoela atzean, Gernika-Lumoko udalerriko irakaskuntza zentro guztietako ikasleena, bai noski, baina begirale eta irakasleena ere aipatu behar bereziki". - I. F.


“Caostica 17”, Nazioarteko Film Labur eta Bideoklip Jaialdia - Nontzeberri\nHasiera/IKUS-ENTZUN/“Caostica 17”, Nazioarteko Film Labur eta Bideoklip Jaialdia\nCaostica Jaialdiak bere oinarriak haizatu ditu. Egileak nahi beste film labur aurkez ditzake, beti ere 2018ko urtarrilaren 1etik aurrera ekoiztu badira.\nHonako atalak eta sariak osatu dira: Bideozinema atala, fikzio laburmetraiak. dokumentalak ez, eta gehienez 20 min, eta saria 1.000 €; Bideoklip atala, gehienez 10 min eta saria 1.000 €; eta Animazio atala, edozein animazio teknika, gehienez 20 min, eta saria 1.000 €.\nSariak epaimahai profesional eta independente batek emango ditu. Beste alde batetik, Caostica elkarteak euskarazko lan hoberena sarituko du garaikurra eta 500€ko diru-laguntzaz\nHemen duzu gonbite zoroa: “Plazerra da guretzat, Caostica 17 Laburmetrai eta Bideoklip Internazionalaren Jaialdiaren araudia eskuragarri duzuelako berria ematea. Beste urte batez, Caosticak NeoBilbaogo erraiak jipoituko ditu bizarrotasun kementsuz. Pozarren daukagu sabelpea zuen sormen mamitsuak jasoko ditugula jakinda.\nBizitza luzea moztu gabeko zeluloidearentzat!!! Bizitza luzea minaren brigadentzat!!! Inskripzio epearen bukaera: apirilak 15!!!”\nBaldintza guztiak, hemen kontsultatu ahal dituzue.\n“Artea eta Kultura 2019” programarako deialdia, Nafarroan


‘Das Kapital’. Deia, Noticias de Bizkaia\nJosu Torre - Jueves, 4 de Mayo de 2017 - Actualizado a las 06:03h\nEKONOMI politikoaren kritika du azpititulu bezala, duela 150 urte argitaratu zen Karl Marx-ek idatzi zuen eta sekula idatzi izan den libururik idatzi eta irakurrienetakoa. Biblia, Don Quijote de la Mancha, Koran edo besteren baten zerrendan. Zitalkeriz esanda, gehiago ei dira irakurri dutela esan dutenek irakurri dutenek baino, baina ukaezina denek ere izan duten eragina historian. Harragarri egin zitzaidan, kasurako, nire erreferentzi edota deboziozko den euskal idazle batek Nafarroatik aisia bidaian zebillela gaztelerazko bi ele ez zituela ulertu esatea, Kixoteren eleberri handian behin baino sarriago azaltzen diran hitzak, ia ziur. Antzeko zerbait eta gehiago esango nuke milaka ezkerreko militantek Karl Marxen katixima, irakurri ez ezik, ikusi ere egin ez dutenak eta liburutegiko leku apainean eduki arren barneko edukirik ez dakitenak. Ez naiz nor bata ez besteei kritika egiteko, nerauk ere zatika soilik ezagutzen ditudalako bai Kapital, bai Kixote.\nEz diot Marx-eri edo haren jarraitzailen marxismoa edota munduan hedatu zen metodo dialektikoaren azterketa eta ondorioeri baliorik ukatuko. Ez Marxek ez jarraitzailerik sutsuenek amestu ere ez zuten egingo XIX azken haietan eta XX mende osoan zenbat milioika sozialista eta, sakonduz, komunista aktiboki arituko ziren. Are gutxiago sinetsiko zuten, langileriak boterea hartu beharrean, herrialderik gorrienetan aberatsik ankerrenak sortu izatea. Sinesgaitza egiten delako, gaur egun ere, Errusian edo beste Soviet herrietan munduko aberatsen zerrendako portzentaia handia daudela. Ezer groteskoa izatekotan, aberats horiena iruditzen zait groteskoa.\nUrtemuga borobila egin zait deigarri gaia paperera ekartzeko eta garai haietara begiratuz oroigarri mordoa datorkit betaurrera. Asteon ospatu edo jasan dugun Maiatzaren Lehena 1886.ean Chicagon izan ziren langileen hilketa duelako oinarria edo, euskaldunen artean, nazionalismoaren sortzaile edo profeta izan zen Sabino Arana ere garai horietan sortu zelako, Das Kapitalbaino bi urte lehenago.


EH Bildu: «Urkulluk adostutako defizit muga ez da nahikoa murrizketak saihesteko» | Euskal Herria | Naiz\nEH Bildu: «Urkulluk adostutako defizit muga ez da nahikoa murrizketak saihesteko»\nKoalizio abertzaleak nabarmendu duenez, %2,6ko defizit muga «oso urrun» dago Lakuak planteatutako %3,5etik eta «zerga politika aldatu ezean, murrizketak ekarriko ditu». «Ez da onargarria Madrili baimena eskatu behar izatea herri honek behar dituen neurriak hartu ahal izateko», gaineratu du.\nUrkullu eta Sanchez, Moncloan egin zuten bilera batean. (J. DANAE / FOKU)\nOhar baten bitartez, EH Bilduk gogoratu du Lakuako Gobernuak defizit muga %3,5era igotzea planteatu zuela duela egun batzuk baina, jarraian, argitu du ez dela hori Iñigo Urkullu jarduneko lehendakariak eta Pedro Sanchez espainiar Gobernuko presidenteak adostutakoa, %2,6koa baizik, «Nafarroakoa baino hiru hamarren altuagoa bakarrik».\nEH Bilduren ustetan, «bistakoa da Urkulluk adostutakoa oso urrun dagoela bere gobernuak berak planteatutako portzentajetik eta ez dela nahikoa izango pandemiak Araba, Bizkai eta Gipuzkoako ekonomiari emandako astindua konpentsatzeko».\nZentzu horretan, koronabirusaren krisiak eragin duen beherakada ekonomikoaren aurrean, defizit muga %2,6ra igota Lakuak eskuratuko dituen baliabide ekonmikoak «ez dira berez nahiko izango diru-sarrerak orekatzeko eta argi dago zein izango den ondorioa: murrizketa gehiago», adierazi du koalizioak.\n«Egoerak –EH Bilduren aburuz– diru-sarrerei buruzko eztabaida integrala eskatzen du. Lehenik eta behin, zerga politika berri bat, baliabideen nahikotasuna bermatzeko eta, hala, murrizketen arriskua desaktibatzeko; gero, zorpetze politika eta Europako funtsen erabilera adostea, bai eta AHT bezalako azpiegitura handien luzapen bat ere».\nEH Bildurentzat, «defizit mugaren negoziazioak ezin hobeto islatu du Estatu espainolarekiko menpekotasun harremana, aldebikotasun faltsua, eta agerian utzi du berriz ere herri honek menpekotasunetik burujabetzara salto egin beharra duela».


Ballet Biarritzen Errauskiñe balletaren sortze prozesua zine aretoetan — dantzan.eus\nHemen zaude: Hasiera › Albisteak › Ballet Biarritzen Errauskiñe balletaren sortze prozesua zine aretoetan\nNotas en movimiento, Ballet Biarritzek Euskadiko Orkestra Sinfonikoarekin batera egindako Errauskiñe balletaren inguruko dokumentala urtarrilaren 30ean Donostiako Printzipe zinemetan proiektatuko da. Oskar Tejedorrek zuzendutako koprodukzio euskal-frantses honek Mandalain Ballet Biarritzen azken desafioa jasotzen du, hau da, Sergei Prokofieven Errauskiñeren prestaketa. Dantzari eta koreografoen lanaz gain, balleta laguntzen duen Euskadiko Orkesta Sinfonikoaren zuzeneko musikaren prestaketa ere jasotzen du zuzendari legazpiarraren dokumentalak.\nBallet Biarritz eta EO-k 2013ko ekainean aurkeztu zuten ikuskizuna lehen aldiz Versaillesko musika eta dantza akademian. Notas en movimineto dokumentalak ordura arteko lana batzen du, hasierako ideiatik hasi eta taularatzera iritsi arte. Beraz, sormen-prozesua zein dantzari eta musikarien egunerokotasuna islatuko du. Honekin, zuzendariak ikusleari espektakuluaren barnealdea eta berau osatzen duten artisten bizitza gertutik ezagutarazi nahi dio. Artisten inguruan egon daitezkeen estereotipo finkatuetatik atera eta askorentzat ezezaguna den mundu hau ezagutzera eman nahi izan du dokumental honen bidez Oskar Tejedorrek.\nDokumentala Donostiako zinemaldian eta beste zenbait jaialditan aurkeztu da, eta egunotan areto komertzialetara pasa da. Donostiako Printzipe aretoetan urtarrilaren 30etik aurrera izango da dokumenta ikusteko aukera.


Getxo - EZAGUTU GETXO - Ibilaldia Bizkaiko kostaldeko herrietatik\nHasiera EZAGUTU GETXO Ibilaldia Bizkaiko kostaldeko herrietatik\nIbilaldia Bizkaiko kostaldeko herrietatik\nEgun bateko ibilaldia Bizkaiko kostaldeko xarmadun herrietatik, euskal kostaldea osatzen duten herribilduetatik ibilbide turistikoa egiteko.\nSanturtzi: Udalerri honetan, Arrainaren Salmenta Etxea bisita dezakegu. Eraikin honek, arrantzaleen oroimena ohoratzeko instalatuak, lonjaz gainera, enkanteetarako aretoa, jatetxea eta turismo-bulegoa ere baditu, bai eta Santurtzi Itsaso Museoa ere. Itsas pasealekutik oinez, 10 minututara, Agurtza bisitatuko dugu, gure kostaldeetan arrantza tradizionalerako geratzen den egurrezko itsasontzi bakarrenetakoa. Portugalete eta Getxorekin batera, Abrako Badia osatzen dute, Bilbao-Bizkaia Badia.\nPortugalete: Alde Zaharra, monumentu-multzo deklaratua, bisitariarentzako gune erakargarri nagusienetako bat da. Santa Maria basilikak, erretaula errenazentistarekin, barruan arte sakratuko museo txiki bat du. Zubi Esekia, UNESCO. Santurtzi eta Getxorekin batera, Abrako Badia osatzen dute, Bilbao-Bizkaia Badia.\nSopela: Itsaslabar harrigarriak eta hondartza basatiak. Surfa eta surf-eskolak - surf-eskolak, urte osoan zehar. Duela milaka urtetako formazio geologikoak. Sopelak hainbat jarduera egiteko aukera ematen digu: surfa, parapentea edo eskalada.\nPlentzia: Ur bareen hondartzak ditu. Alde zaharra: Butroiko Plazentia Museoa edo Torre Barri etxea; bertan, Muxica-Butron familiaren armarria dago, eta 1603an datatutako euskarazko idazketa zaharrenetako bat dago bertan, harri baten gainean. Ibilbidea Butroeko gazteluraino. Bidexka seinaleztatuta dago; Butroe familiaren gaztelu izugarriraino eramango gaitu.\nGorliz: Badia; itsas pasealekua; 6000 urteko duna petrifikatuak eta bakarrak euskal kostaldean; ibilaldi ekologikoak kostaldeko 4 kilometrotik, itsaslabar eta behatokiekin; Azkorriaga gotorlekuko aurriak, XVIII. mendekoak; Gorlizko itsasargoa Billano lurmuturrean.\nBakio: Bakioko harrigarriena bertako hondartza da; lurraldeko zabalena da. Bertan, hainbat kirol egin daiteke: surfa, wave skia, kayak surfa… Txakolina, txakolindegietara bisita, izaera bereziko ardoa dastatzera, arrainekin eta itsasoko produktuekin edateko paregabea. Surferako materialaren alokairua, salmenta eta ikastaroak urte osoan zehar.\nBermeo: Herri honetan, Euskadiko gune arrantzalearen sinbolo den honetan, Gaztelugatxeko San Juan bisita dezakegu, bai eta Arrantzale Museoa ere, Erzilla dorrearen barruan. Kostalde honetan, arrantzako herribildu nagusia da. Bertako portuan jarduera ugari dago harrapakinak heltzean. Arrantzaleen kofradia, kaiak, itsasontziak eta portu zaharreko etxeak bisitatu beharrekoak dira. Kontserba-fabriketara bisitak.\nMundaka: Nazioarteko surfa. Munduan, ezkerreko olatuagatik da ezaguna, Europako onena. Udalerri lasaia eta arrantzalea da; portuak eta arrantzaleen lehengo etxeek haren inguruan osatzen dute herribilduaren erdigunea. Hemen, Andra Mari eliza bisita dezakegu, estilo errenazentistakoa; Santa Katalina ermita, gotikoaren eta errenazimenduaren trantsiziokoa; eta Kalbarioko Gurutzeta, izen bereko kalean, estilo errenazentista-erromanista berantiarrekoa.\nGernika: UNESCOk "BAKEAREN HERRIA" sari deklaratu zuen. Bertan, Gernikako Batzar Etxea eta Arbola bisita ditzakegu. Euskal Herria Museoa eta Picassoren "Guernica"ren horma-irudia, zeramikaz egina. Ikusi beharrekoak dira, halaber, Henry Mooreren, Chillidaren eta Nestor Basterretxearen eskultura handiak. Eta, gainera, Jai-Alai pilotalekua. Astelehenero Gernikako azoka, labeldun baserriko produktuekin; bertan, Gernikako piperrak eta indabak erosi ahalko ditugu.\nLekeitio: Hiri geldoen sarearen zati bat (CITTÁ SLOW): portutik eta hondartzatik paseatzea, eguzkia irteten denean edo neguan olatuek nola apurtzen duten begira egotea. Isuntzako hondartza eta Garraitzeko irla, marea beheran dagoenean. Santa Katalina itsasargia: interpretazio-gune gisa egokituta, nabigazioaren teknologietan oinarrituta, Euskadin bisita daitekeen lehen itsasargia da. Andra Mari basilika.\nBisitatu: "Playa de Ondarzabal" baxurako itsasontzia, Marierrota, Sosoaga dolarea.


Futbola-edo Anoetan — Eibar.ORG | Eibarko peoria\nHemen zaude: Hasiera / Blogak / Harrikadak / Futbola-edo Anoetan\nMikel Iturria 2005/03/14 21:33\nArratsaldeko 16:00etan atera nintzen etxetik. Benta Berritik Anoetarako bidea oinez egiteko asmoa nuen, eguraldi ona aprobetxatuz. Zein bide hautatu erabakitzen nuen bitartean, errepidearen beste aldean, Iñaki ikusi nuen, emaztea eta haur jaioberriarekin. Iñaki errealzalea da, bazkidea ere bai. Atzoko partidara ez joatea erabaki zuen.\nEta asmatu egin zuen. A zer nolako sufrikarioa! Atzoko sasi-partida ikusi ondoren, futbolera hurbiltzen garenok tentel integralak garela uste dutenek arrazoi dutela pentsatzen hasita nago. Ez zirudien Izarren Ligako partida, nipadios!\nOkerrena izan zen estadiora sartzerakoan, eguraldi polita zela-eta, partida polita ikusiko genuela pentsatu nuela. Hau da: udaberria behingoz iritsia zela futbol zelaira.\nLehenengo gola jokaldi polit baten ondoren sartu zuen Errealak. Putinzalea den Karpinek gola eman zion Kovacevici.\nHortik aurrera, ez batak, ez besteak, ez zuten ezer egin. Gainera, zaletu izena merezi ez duten batzuk txistuka hasi ziren Rekartek egindako jokaldi batengatik. Horixe falta zitzaigun!\nBuka dadila lehenbailehen sufrikario hau. Iñakik eta Mathiasen kopilotuak bai asmatu.\nTurkia aldera oporretan jungo naz laster, eta uste dot Errealzalea izateak ate asko zabalduko deustala. Ea lortuko dodan Nihat Kabetxi-ren kamisetaren bat. Eutsi Nihat! Aurrera zuri-urdinak!!\nBueno, "iturri" onetik jaso dut partiduaren kronika. Anaiak ere esan zidan partidu aspergarria izan zela, bai. Anoetara joan beharrean, Mathiasen kopilotuak zinera jo zuen. Hondarribiko aireportuan lur hartu eta gero, txikito batzuk jo nituen Txingudin, "Entre copas" filma ikusten. Filma sinpatikua, baina ez beste munduko ezer. Barre egin genuen...\nPortzierto, Rafa Berrio "Deriva" ere han zebilen. Ez dakit zein pelikula ikusi zuen, baina gustura atera zen zinetik.\nEta partiduaren amaiera irratitik entzun nuen, zinera bidean. Iñaki De Mujikari ia-ia bihotzekoak eman zion Numanciaren azken aukerarekin...\nEzdakit irreala edo erreala den aurtengo reala.Ni Athletik zalea naz, baia min hartzen dot reala hain larri ikusteaz.Ez dot gura reala hain azpien egoterik, ia datorren urtean athletik lider badoia eta erreala 2.jeje, la ostia litzake. Osasuna uefan bapo, eta eibar erdi ingurutik, ilusioz franko. Zorionak artikuluagattik. aio\nAuskalo! Eibar ondo ari da, sendo, baina bide luzea dauka aurretik. Kontutan hartzekoa ere bada, "boterea"ri Eibar, Extremadura edo Numanciaren gisako ekipoak ez zaizkiola interesatzen Lehen Mailan. Bide batez, Espainiako zenbat hiriburu jendetsu daude ekiporik gabe Lehen Mailan?\nHori ere kontutan hartzekoa da. Piterman-ek eta konpainiak, gainera, bereak eta bi egingo dute Alavesa igotzeko.\nBadirudi Erreala ez dela jeitsiko, nahiz eta igandekoa bezalako partiduak jokatu.\nDatorren urtean Derbya izango al dugu Anoetan eta Ipuruan?


IELTS | British Council\nBritish Council Espainia\nAzterketa bat egin\nIELTS Erresuma Batuko bisa eta inmigraziorako\nZergatik egin IELTS British Councilarekin?\nAzterketa egunak, salneurriak eta kokalekuak\nIELTS administrazio zentroa\nIkastaroak eta baliabideak\nAtzerrian ikasi IELTSekin\nBaldintzak eta zehaztapenak\nBritish Council - IELTS Saria\nAptis - ingeles hizkuntzarako azterketa berritzailea\nAzterketa profesionalak eta unibertsitateko azterketak\nZergatik egin azterketa bat British Councilarekin?\nIkastetxe eta erakundeentzako informazioa\nIkasi Erresuma Batuan\nErresuma Batuko hezkuntza ordezkarientzako prestakuntza\nErresuma Batuan ikasi nahi?\nErresuma Batuko Hezkuntza hitzaldiak\nBekak eta finantziazioa\nSpain UK alumni sarea\nItzulpen eta egiaztapen zerbitzuak\nArteak, hezkuntza eta zientzia\nGure lana arteetan\nHezkuntzan egiten dugun lana\nGure lana zientzian\nEUNICekin egiten dugun lana\nIELTS - arrakastarako prestatu\nIELTS (International English Language Testing System) munduan den ingeles azterketa hedatuena da. Urtero, bi milioi azterketa baino gehiago burutzen dira mundu osoan zehar.\nIELTS egiteak ateak zabaltzen ditu - IELTS azterketak mundu osoan zehar bizitzeko, ikasteko eta lan egiteko aukera ematen dizu. 140 herrialde desberdinetako 9000 erakunde baino gehiagok aintzat hartzen ditu IELTS azterketan lortutako emaitzak, gobernu, akademia eta lan erakundeak barne.\nIELTS da migrazio xedetarako, horrelako ziurtagiri bat eskatzen duten herrialde guztietan onartzen den ingeles azterketa bakarra.\nErresuma Batuan bizitzeko edo bertara joateko bisa eskatzeko asmoa baduzu, IELTS onartzen diren Ingeles Azterketen zerrendan aurkitzen da. Honen inguruko argibide gehiago aurki dezakezu gure IELTS Erresuma Baturako Bisa eta migrazioa atalean.\nEman-izena orain IELTSerako.\nIELTS British Council, IDP: IELTS Australia eta Cambridge English Language Assessment erakundeek kudeatzen dute.\nIELTSerako izen-ematea modu azkar eta errazean egin dezakezu gure Online Izen-emate Zerbitzuaren bidez.\nIELTS azterketaren salneurriak IELTS azterketaren prezioa 220€ koa da\nIELTS da munduan den ingeles azterketarik hedatuena goi-mailako hezkuntzarako eta migrazio orokorrerako eta gure aldetik, zuretzat esperientziarik onena izango dela bermatu nahi dizugu.\nErresuma Batuan bizitzeko edo bertara joateko bisa eskatu baduzu, azterketaren bat egin beharko duzu zure ingeles maila egiaztatzeko.\nEdizio honen irabazlea Lionel Virosta da, 18 urte ditu eta zientziaren inguruko bere YouTube kanalak jada 750.000 bistaratze baino gehiago ditu. Autodidakta da eta etxean ikasi du.\nIzen emateak gure Bartzelona, Bilbao eta Madrilgo bulegoetatik kudeatzen dira. Ikusi eskualde-mapa zuri dagokizun kokalekuko azterketa zein bulegotik kudeatzen den jakiteko.\nIELTS da zure ingeleseko komunikazio trebetasunak ebaluatzeko zuzeneko mintzamen froga duen ingeles azterketa onartuena.\nBadakigu emaitzak ahalik eta lasterren jakin nahi dituzula. Baina era berean, lortutako emaitzak zure maila modu zuzenean islatu behau du.\nIELTS Baldintzak eta zehaztapenak\nRegister for an IELTS test with us\nIELTS egiteak ateak zabaltzen ditu\nRoad to IELTS - autoikaskuntzarako prestaketa edukiak\nIkusi nola lortu ahal duzun 30 orduko doako sarbidea Road to IELTSera\nIELTSerako sarrera- Bideoa\nIkusi bideo labur hau IELTSek zugatik zer egin dezakeen ikusteko\nEskolak eta erakundeak\nIkusi nola matrikula daitezkeen ikasleak taldeka.\nGure kide izan\nGuretzat lan egin\nBerdintasuna, aniztasuna eta inklusioa\nIrakasleentzako online baliabideak\nGoi Hezkuntzan irakatsi ingelesaren bidez\nIrakasleentzako ikastaroak eta prestakuntza\nPribatutasuna eta cookies


DIN8077 PPR emakumezko estalkia\nDIN8077 / 8078 PPR estandarra akoplamendua / socket / egokitzaile uraren Iturgintza & amp; berogailua, PN25-110mm-tik bitartekoa, PN25 aukeran, kolore berde / gris / zuriak aukeratzeko, 15 urteko kalitate bikainak sortutakoak, handizkako prezio eta prezio lehiakorragoak lortzeko; gonbita egin daiteke. Jarri harremanetan gurekin PPL Female Coupler / Socket / Adapter SUNPLAST !!!\nUrezko Iturgintzarako PPR akoplamendua


txintxarri.eus: Pedalkada bakoitzarekin gozatzen\nPedalkada bakoitzarekin gozatzen\nIa bostehun txirrindularik primeran pasa dute Andatza mendian barrena, BTT Lasarte-Oria proban parte hartu bitartean. Goizean goiz irten dira Okendotik, eta bertan helmugaratu, hainbat ikusleren txalo artean\nBTT Lasarte-Oria, oraineko eta etorkizuneko kirol proba.\nIñigo Gonzalez 2018/04/22 16:49\nNekez eska zezaketen antolatzaileek baldintza hoberik: eguraldi ona, freskoa (goizeko bederatzi t'erdietan behintzat bai; eguerdi aldera gogotik jo du eguzkiak), ia bostehun txirrindulari Andatza mendian murgiltzeko prest (465, zehazki)... Kirolaz gozatzeko osagai guztiak eduki ditu BTT Lasarte-Oria probak. Parte-hartzaileek pedalkada bakoitzaz gozatu dute, Okendo plaza atzealdeko helmuga zeharkatu arte. Hainbat ikuslek txalo artean hartu dituzte txirrindulariak.\nAurten aurrenekoz, FlyGroup taldeak lagundu du ekitaldia antolatzen, baina probaren izpirituak hasierako berbera izaten segitzen du. Emaitzak, denborak, postuak eta markak ez dira garrantzitsuak. Inportanteena disfrutatzea da, bizikleta hartu eta kirolaz gozatzea, mendian barrena zein errepidean. Nekatuta iritsi dira txirrindulariak, baina irribarretsu era berean, satisfazio aurpegiekin. Salbuespenen bat edo beste egon da, dena den; parte-hartzaile batek oinez zeharkatu behar izan du helmuga, katea atera zaiolako proba bukatu aurretik. Gizon eta emakume helduek eman dute izena gehienbat, baina BTT probak etorkizuna bermatuta duela esan daiteke, gaztetxo batek baino gehiago animatu delako, gurasoekin batera, bizikleta hartu eta lasterketan parte hartzera. Bi ibilbide prestatu dituzte, ohi bezala: luzea bata (38 kilometro, eta 1.100 metroko desnibel positiboarekin), eta motzagoa bestea (28 kilometro, eta 800 metro desnibel inguru). Antolatzaileen hitzetan, "errazagoa" izan da aurtengo trabesia: "Iaz agian pasa egin ginen, zati batzuek zailtasun handia zuten".\nIaz baino lokatz gutxiagorekin bukatu dute proba txirrindulariek, baina, hala ere, mangera hartu eta errepaso ederra eman dio bizikletari batek baino gehiagok. Hori baino lehen, Antonio Mercero guneko arkupeetan indarrak berritu dituzte: txistorra ogitartekoak, fruta, ura, garagardoa...esfortzu ederra egin eta gero gustura jan eta edan dute txirrindulariek. Euren bizikleten gurpilak bezain biribila izan da igande goiza.


San Pedro eta San Martzial jaietan inguruan udal gobernuak duen jarrera | Angula Berria\nHasiera » San Pedro eta San Martzial jaietan inguruan udal gobernuak duen jarrera\nAzken urteotan, ezin da ukatu, udal gobernuaren nahitazko utzikeriak, bidelagun askoren laguntzarekin, jaietako herri-giroan emandako egoera nahasia, batzuetan bortitza eta desatseginean, asko lagundu duela.\nIrundar guztion alkateak bere arduren utzikeria galanta egiten jarraitzen du, eta herriaren parte bateko arduradun bilakatzen da, beste zati garrantzitsuari bizkarra emanez.\nIzugarriak dira PSEk urtez urte herritar multzo bat isilarazteko egiten dituen ahaleginak, ostrukarena egiten jarraitzen du, politikoki gehiago saltzen duelako.\nGure ustez, errol penagarri eta tamalgarria da, itxuraz ezkertiarra den alderdi horrek burutzen duena, urtero.\nEta ez dugu hitz egiteagatik esaten, zeren asko dira horren erakusle diren adibideak, hala nola:\n- Alarde diskriminatzaileari soilik babesa presentziala eman.\n- Udalaren programan, aurten alarde diskriminatzailearenarekin buzoietan jaso duguna portzierto, agertzen diren alardearen inguruko argazki guzti-guztiak alarde diskriminatzailearenak dira.\n- Udal eraikinak, alarde diskiriminatzaileko argazkiez jantzi (adibidez, Luis Mariano-ko informazio bulegoa).\n- Udal gobernuko kideek sare sozialetan azaltzen duten Alarde diskriminatzailearen inguruko ekintzekiko babes-jarrera. Eta hemen gogoratu beharko genuke legea ere urratzen ari direla, zeren otsailaren 18ko 4/2005 legeak, bere 25. artikuluan argi eta garbi dio “Kultura-jardueraren batean –hor sartuta jai kutsukoak, artistikoak, kirolekoak, eta euskararen normalkuntzaren arlokoak– sexuaren ziozko bereizkeria egiten bada, euskal herri-administrazioek ezin izango diote jarduera horri inolako laguntzarik eman, edo administrazio horien ordezkariek ezin izango dute jarduerotan administrazioaren ordezkari gisa parte hartu”.\nGuztiona izan beharko lukeen etxean gauzatzen diren jarrera interesatu hauek kohesio soziala oztopatzen dute, eta hau, zalantzarik gabe, larritzat jotzen dugu.\nBaina ez dugu mezu ezkor batekin geratu nahi, eta hau dela eta, irundarrak kohesionatzeko beharratik abiatuta, honako hauek azpimarratu nahi ditugu:\n1- Irungo gizartea, zorionez, gizarte guztietan gertatzen den bezala, aurrera doa urterik urtera. Eta eboluzio honetan, Irungo herriak egoera honi buelta emango diola konbentzituta gaude. Bide honetan, lan zail eta isilean egin duten eragileei eskerrak eman behar dizkiegu.\n2- Gatazka hau askoz lehenago buka zatekeen zalantza izpirik ez dugu, batez ere, udal gobernuak benetako bitartekaritza egin izan balu, gainontzeko bitartekaritza lanak suntsitzen ibili beharrean.\n3- Era berean, benetako normalizaziorako bidean, “herri bat jai bat” helburu izanda, jendeari jaiak begirunez eta alaitasunez bizitzeko deia egiten diogu, beti ere, berdintasuna oinarria harturik.\n4- Hau guztia dela eta, aurrerapausuak emateko ordua dela iritzita, gaur eta hemen, irundar guztiona den alkateari alarde ez diskriminatzaileari harrera egiteko deia luzatu nahi diogu.


Euskal Herria Bildu - Nafarroako EH Bilduk kalitatezko hezkunta sistema propioa defendatuko du Parlamentuko bilkura berezian\nNafarroako EH Bilduk kalitatezko hezkunta sistema propioa defendatuko du Parlamentuko bilkura berezian\nHezkuntza proposamenak izanen dira biharko plenoan mahai gainean. Hezkuntari buruzko bilkura monografikoa eginen du bihar Nafarroako Parlamentuak. EH Bilduk argi du, hezkuntza sistema propioren aldeko aldarria eginen duela, “geure eredua, eredu egonkor eta adostua, Nafarroan eta Nafarroarako egina, beti ere Nafarroako errealitate, hizkuntzak, kultura eta ingurutik sortua eskolatik haratago doana gure Komunitateko garapen sozial eta osoari ekin ahal izateko” azaldu du Miren Aranoak, EH Bilduko hezkuntza bozeramaleak.\nAlderdi Popularrak eta UPNk defendatzen duten ereduaren aurrean azalduko da EH Bilduren proposamena “azken urteotan ikusi dugu, LOMCE bezalako legeekin, hezkuntza pribatizatu, mugatu, zentzuratu besterik ez dutela bilatzen”, salatu du Aranoak “horrexegatik EH Bilduk sistema propioa aldarrikatzen du, kalitatezkoa, anitza, berdintasunean oinarrituta eta erlijioa ikasgeletatik kanpo utziko duena”.\nZentzu horretan joanen dira EH Bilduk aurkeztu eta defendatuko dituen ebazpen proposamenak. Denak kalitatea, aniztasuna eta publikoaren defentsari lotuak. 0-3zikloa, Hezkuntza Departamentuak bere gain har dezala proposatzen dugu, kalitatea eta aukera berdintasuna bermatuz, hizkuntz eskubideak errespetatuz eta ziklo honek behar duen hezkuntza garrantzia aitortuz. Landa-inguruneko eskolen aldeko apustua egiten dugu baita ere, hezkuntzaren kalitatea ezezik, hurbiltasuna, lurraldeen arteko oreka eta tokiko garapena ere bermatzen baitira. Bestalde, matrikulatzeko araudi berria behar dugu, beti ere hurbiltasuna, prozesuaren gardentasuna eta diskriminazio eza bermatzen dituena.\nEH Bilduren ebazpenetan, hezkuntza marko propioa aldarrikatuko da, “guk ez dugu nahi Madrilen egindako itunik, guk ez dugu nahi Estatuko legealdi bakoitzean sorturiko Hezkuntza lege ezberdinik, guk Hezkuntza-araudi propioa nahi dugu Nafarroako gizartearen ezaugarri, interes eta behar espezifikoetara egokitzeko” azaldu du Esther Korresek, EH Bilduko hezkuntza batzordeko kideak, “Ez dugu nahi merkatuetara egokituriko Hezkuntza sistema, gaur egun gertatzen ari den bezala. Nafarroako Eskola Publikoak dituen erronka eta beharrei erantzuteko Hezkuntza sistema herritar parte-hartzailea, eleanitza, kalitateko, hezitzaile, laiko, integral, eta inklusiboa behar dugu, adostasun sozial eta politikotik jaioa den sistemaren alde lan eginez”.\nAzkenik EH Bilduk, Itunpeko Hezkuntzaren inguruko ebazpena ere aurkeztuko du “Irakaskuntza publikoaren kalitatea ez ezezik itunpeko irakaskuntzaren kalitatea ere bermatu behar dugu” azaldu du Korresek. Gardentasuna, aukera berdintasuna, sexu bereizketarekin bukatzea,...bilatuko ditu ebazpen honek.


Iran - Wikipedia, entziklopedia askea.\nIrango Islamiar Errepublika\nEreserkia: Sorood-e Melli-e Jomhoori-e Eslami\nGoiburua: استقلال، آزادی، جمهوری اسلامی\nIndependentzia, Askatasuna, Errepublika islamiarra\nCoat of Arms of Iran (en)\nAfganistan, Pakistan, Turkia, Irak, Azerbaijan, Armenia, Turkmenistan, Arabiar Liga, Nakhitxevan, Sobietar Errepublika Sozialisten Batasuna, Saudi Arabia, Kuwait, Bahrain, Oman, Qatar eta Arabiar Emirerri Batuak\npersiar herria, Iranian Azerbaijanis (en) , Etnia kurdu, Lurs (en) , Balutx, Iranian Arabs (en) , Iranian Turkmen (en) eta Turkiar herriak\nSoi (en) , Parsi-Dari (en) , Zoroastrian Dari (en) , Koroshi (en) , Iranian Persian (en) , Rudbari (en) , Southern Kurdish (en) , Bakhtiari (en) , Neo-Mandaic (en) , Sorkhei (en) , Nayini (en) , Natanzi (en) , Kuhmareyi (en) , Northwestern Fars (en) , Iranian Sign Language (en) , Razajerdi (en) , Gazi (en) , Shahrudi (en) , Gozarkhani (en) , Dezfuli (en) , Lasgerdi (en) , Karingani (en) , Western Balochi (en) , Kho'ini (en) , Khunsari (en) , Koresh-e Rostam (en) , Alviri-Vidari (en) , Sangsari (en) , Semnani (en) , Harzandi (en) , Southern Pashto (en) , Kajali (en) , Southern Luri (en) , tatera, Khorasani Turkic (en) , Northern Luri (en) , Laki (en) , Salchuq (en) , Maraghei (en) , Kumzari (en) , persiera, Kurmanji, Turkmenera, azerbaijanera, Qashqai (en) , Mesopotamian Arabic (en) , Sivandi (en) , Sorani, Vafsi (en) , Mazandarandera, Bashkardi (en) , Avestera, Gilaki, Mandaic (en) , Khalaj (en) , Senaya (en) , Gorani (en) , Talyshera, South Azerbaijani (en) , Southern Balochi (en) , Eshtehardi (en) , Shahmirzadi (en) , Upper Taromi (en) , Takestani (en) , Classical Mandaic (en) , Kabatei (en) , Lari dialect of Achomi (en) eta armeniera\n% 85,54 (2015)\n439.513.511.620,59 US$ (2017)\n5.593 US$ (2017)\n1.695.063.558.545 nazioarteko dolar (2017)\n20.884,738 nazioarteko dolar (2017)\n7.685.456.407 US$ (1982)\n10,5 % (2016)\n224 Sasandar Inperioa\n1501 Safavid Empire (en)\n1785 Qajar dinastia\n1925 Pahlavi Iran (en)\n1979 Government of the Islamic Republic of Iran (en)\nK.a. 247 Partia\nK.a. 550 Akemenestar Inperioa\n: Iran Standard Time Zone (en)\n.ir eta ایران. (en)\nIrango Barne produktu gordina 412,3 mila milioi dolarrekoa izan zen 2015ean, munduko 29.a, eta per capita errenta 17.600 dolarrekoa. Munduko zazpigarren petrolio ekoizlea da eta 16. esportatzailea. Munduko bigarren gas erreserba handienak dauzka, Errusiaren ondotik, eta hirugarren ekoizlea da.\n3.1 Protohistoria eta Mediar eta Akemenestar inperioak\n3.2 Seleukotar eta Partiar inperioak\n3.3 Sasandar Inperioa\n3.4 Persia musulmana eta Urrezko Garaia\n3.5 Safavi leinua eta Persia modernoa\n3.6 Iraultza Konstituzionala eta Pahlavi dinastia\n3.7 Iraultza eta egungo Iran\n6.1 Nekazaritza, abelzaintza eta arrantza\nAkemenestarren dinastiaren garaian (K.a. 500-K.a. 330) irandarrek Parsa esaten zioten lurraldeari, Ziro II.aren erreinuaren izenetik; hitza oraindik ere erabiltzen da, Fars edo Pars probintziaren izenean. Hala ere, estatu osoaren izena Aryanam zen, ariar hitzarekin zerikusia duena, aitonen seme esanahikoa. Partiar Inperioaren garaian (K.a. 248-224) Aryanam hitza Aryan bihurtu zen, eta Sasandar Inperioan Iranxar eta Iran. Greziarrek Aryana eta Persis hitzak erabiltzen zituzten oraingo Irango goi-ordokia izendatzeko. Hitza latinera igaro zen Persia emateko.\nXX. mendean, intelektualen arteko eztabaida piztu zen, herrialdea izendatzeko moduaren inguruan. 1935eko martxoaren 21ean, Noruz egunean, Reza Pahlavi xahak dekretua argitaratu zuen, atzerriko estatu guztiei haien eskutitzetan Persia izenaren ordez Iran erabiltzeko eskatuz. 1979an, Irango Iraultzak Irango Errepublika Islamiarra eratu zuen, eta Iran izena orokortu zen.\nSakontzeko, irakurri: «Irango geografia»\nIran Hego-mendebaldeko Asiako estatua da, ipar latitudeko 24° eta 40° artean, eta ekialdeko longitudeko 44° eta 64° artean hedatua. 1.648.000 kilometro koadroko eremua du, hots, munduko 17.a. Zazpi herrialderekin du muga: Azerbaijan, 432 kilometro, Armenia, 35 kilometro, Turkmenistan, 992 kilometro, Pakistan, 909 kilometro, Afganistan, 936 kilometro, Turkia, 499 kilometro eta Irakekin, 1.458 kilometro.\nIrango mapa fisikoa.\nLau forma geografiko bereizten dira Irango erliebean:\nGoi-ordokiek Irango erdialdea eta ekialdea hartzen dute; 900 metroko garaiera dute, batez beste. Arront eremu agor eta zabala da, eta oso jende gutxi bizi da. Prezipitazioak urriak dira, 300 litro metro koadroko gehienez. Bi basamortu gazi daude: Kavir (80.000 kilometro koadro) ipar-ekialdean, eta Lut (50.000 kilometro koadro) ekialdean.\nMendilerro nagusiak bi dira: Elburz iparraldean, Kaspiar itsasoaren hegoaldeko bazterrean, eta Zagros mendiak ekialdean. Elburzen dago mendirik garaiena: Damavand (5.671 metro). Hau Eurasiar plakan Hindu Kushetik mendebaldera dagoen mendirik altuena da.\nMuinoaldeak mendilerroen magalean hedaturik daude. Herrialdearen bihotza dira, bertan baitaude herri eta hiri nagusiak, hala nola, Teheran, Yazd, Isfahan eta Xiraz.\nLautada zabalenak hiru dira: Khuzestango ordokia hego-mendebaldean, Irakeko mugatik hurbil, Kaspiar itsasoaren bazterra iparraldean, eta Makran hego-ekialdean.\nIranen ez da ibai handirik. Persiar golkoaren arroan Karun nabarmentzen da, Xatt al-Araben adarra; herrialdeko ibaiarik luzeena da (725 km), eta nabigagarri bakarra. Karkheh ibaiak ere Xatt al-Araben du ahoa. Sefīd-Rud (670 km), berriz, Kaspiar itsasora isurtzen da. Erdialdeko goi-ordokian, aintzira gazietara isurtzen diren erreka asko agortu egiten dira udan. Urmia, ipar-mendebaldean dagoena, Irango aintzirarik zabalena da (5.200 kilometro koadro); Sistan eta Balutxistanen ere aintzira gazi ugari dago.\nArasbaran, Ekialdeko Azerbaijan\nMaranjab basamortua, Isfahan\nHaraz ibaia, Mazandaran\nMaklavan mendigunea, Gilan\nSakontzeko, irakurri: «Irango historia»\nProtohistoria eta Mediar eta Akemenestar inperioakAldatu\nSakontzeko, irakurri: «Media» eta «Akemenestar Inperioa»\nDur Untax zigurata, elamdar eraikina\nAntzinako Ekialdeko hainbat eskualdetan irandar aztarnak aurkitu dira, mediar-persiar erreinuaren aurretikoak. Elamdar zibilizazioa, persiarren urrungo arbasoena, Kisheko erregeen mende gelditu zen; horiek Mesopotamia hartu zuten mendean. Mediarrak Irango goi-ordokiaren ipar-mendebaldean bizi ziren (Ekbatana inguruan), eta persiarrek Urmia aintziraren mendebaldean eta hego-mendebaldean hartu zuten bizileku; nekazaritza goi-ordoki horren ekialdean eta mendebaldean landu zitekeen bakarrik.\nK.a. VIII. eta VII. mendeetan, mediarrek arbasoekiko loturak hautsi zituzten, beren bizimodu berria nekazaritza eta abeltzaintzan oinarritu zuten, eta gero eta indar handiagoa hartu zuen eskulangintzak haien artean. Mediarrek, asiriarretatik babesteko, mediar tribuen konfederazioa sortu zuten: Dejozesek estatu bat osatu zuen K.a. 715. urte inguruan, eta ondoren, zimeriarrak eta eszitak iritsi ziren. Fraortesek mediar tribuak bildu eta Parsimaxeko persiarrak menderatu zituen.\n559an Ziro Handiak, Babiloniarekin elkar harturik, mediarren kontra egin zuen, eta 550ean hiriburua, Ekbatana, suntsitu zuen; horren ondorioz, mediarrak persiarrekin batu ziren eta Akemenestar Inperioa sortu zen. Zirok, Handia goitizena ez ezik, xah titulua ere jaso zuen. Berak sortu zuen Ziroren Zilindroa deritzona, giza-eskubideen lehen adierazpentzat hartzen dena. Ziroren ondorengoek inperioa sendotu zuten. Kanbises II.a errege zela, K.a. 530etik aurrera, hainbat iraultza izan ziren, baina, hala eta guztiz ere, K.a. 525ean Egipto menderatu ahal izan zuten. Dario I.ak hainbat borrokaldi zuzendu zituen Trazia, Mazedonia eta Itsaso Beltzeko kostaldea bereganatzeko; hala, garai hartan izan zuen persiarren inperioak gehieneko hedadura. Mende eta erdi iraun zuen aldi horrek.\nK.a. 499-493 bitartean gertatu zen Joniarren altxamenduaren ondoren, Xerxes I.ak hainbat saio egin zituen Grezia menderatzeko (Mediar Gerrak), baina huts egin zuen, eta persiar gobernarien indar politiko eta militarrak gainbehera latza egin zuen. Ondoren, garrantzi gutxiko erregeak izan ziren, harik eta Alexandro Handiak akemenestarren inperioa desegin zuen arte Granikon (K.a. 334. urtea). Horrela amaitu zen Akemenestar Inperioa, 200 urte iraun zuena. Oso indar handiko inperioa izan zen, hiru kontinentetan zabaldua: Asia, Afrika eta Europa.\nSeleukotar eta Partiar inperioakAldatu\nSakontzeko, irakurri: «Seleukotar Inperioa» eta «Partiar Inperioa»\nPartiar Inperioaren historia oso loturik dago Seleukotar Inperioarenari. Parni tribu nomadako Artsazes eta Tiridates anaiek fundatu zuten Artsazidar dinastia, K.a. 247an. K.a. II. mendean, seleukotarren ahuleziaz baliatu ziren, Siriatik ekialdera zeuden lurraldeak menderatzeko. Geroago, Erromaren ekialdeko etsai porrokatua izan zen Partia, eta geldiarazi zuen erromatarren hedatzea Kapadoziatik haratago. Partiar armadak bi zalditeria mota zituen: bata astuna eta blindatua, eta arina bestea, mugikortasun handikoa, zaldun arkulariz osatua. Erromatar armadaren oinarria infanteria zenez gero, partiarrak garaitzeko zailak ziren, bi zalditeria motak soldaduak baino azkarragoak baitziren. Bestalde, partiarrek zailtasun handiak zituzten konkistatutakoa okupatzeko, setio-gerrara egokitzen ez zirelako. Hori zela-eta, ez erromatarrek, ez partiarrek, ezin izaten zituzten elkarren lurrak beretu. Partiar Inperioa 224an amaitu zen, Asdaxir I.ak, Sasandar Inperioaren sortzaileak, Artaban IV.a bentzutu zuelarik.\nSakontzeko, irakurri: «Sasandar Inperioa»\nSasandar Inperioa 500. urte aldean\nPersia musulmana eta Urrezko GaraiaAldatu\nToghrol dorrea, Ray, XII. mendea\n750. urtean, As-Saffah kalifak omeiatarrak garaitu eta abbastar dinastia sortu zuen. Arabiarren aginpidegunea gaur egungo Siriatik Bagdadera eraman zuen eta, horren ondorioz, kalifa-herriak Persiaren eragin handia jaso zuen. Ekialdeko Iranek burujabetasuna lortu zuen eta bere dinastiak sortu zituen: tahiriarrak Korasan Handian (821-873), saffariarrak Sistanen (861–1003), samandarrak Korasan Handian eta Transoxianan (874-899 inguru).\n934-1055 bitartean, buiatarrek gobernatu zuten mendebaldeko Iranen. XI. mendean, Seljuk dinastia turkiarra Iran, Irak eta Anatoliaz nagusitu zen. 1218-1224 bitartean, Genghis Khan buru zuten mongolek eskualdea inbaditu eta suntsitu zuten. 1380-1393 urteetan, Tamerlanek gauza bera egin zuen. Honen ondorengoek eratutako Timur Inperioak XVI. mendearen hasiera arte iraun zuen.\nSafavi leinua eta Persia modernoaAldatu\nSakontzeko, irakurri: «Safaviden dinastia»\nIsmail I.a, Safavidar Inperioaren sortzailea\nSafavidak Safi-ad-din Ardabili (1253-1334) xeik kurduaren ondorengoak ziren; 1399an utzi zuten ordena sufia eta xiismora bihurtu ziren. 1488an, otomandarren aurka zeuden turkiar herri guztiak bildu zituen Ismail buruzagi safaviak eta, Persiako mendebaldeko osteak garaitu ondoren, xah titulua jaso zuen 1501ean. Handik aurrera, xiismoa estatu-erlijio bihurtu zen.\nAbbas I.a Handiaren garaian (1587-1628) bizi izan zuen bere gorena Ismail I.ak sortu zuen dinastiak. Arkitekturak goraldia izan zuen, eta monumentu berri ugari eraiki ziren. Persiak ospe handia izan zuen Europan garai haietan eta XVII. mende osoan zehar, eta eragin berezia izan zuen India aldean, persiar moldeak arras nagusitu baitziren mongolen mende zeuden lurralde haietan. XVIII. menden safaviden gainbehera etorri zen, eta 1736an Nadirrek Abbas III.a, safaviden dinastiako azken erregea, eraitsi zuen.\nIraultza Konstituzionala eta Pahlavi dinastiaAldatu\nIraultza eta egungo IranAldatu\nRuhola Khomeini erbestetik itzultzen, 1979ko otsailaren 1ean.\n1980ko irailean, Saddam Husseinek, Irakeko lehendakariak, Xatt al-Arabeko inguruei erasotzeko agindua eman zuenean hasi zen Iran eta Iraken arteko gerra; kalte ekonomikoak izugarriak izan ziren, eta ehunka mila pertsona hil ziren. Su-etena 1988an izenpetu zen. 1990ean, Irakek 2.600 kilometro koadro lur itzuli zizkion Irani, gerra presoak trukatu zituzten eta Xatt al-Araben gaineko jabetasuna banatu zuten.\nKhomeini aiatola 1989an hil zen. Konstituzioaren arabera, erlijioburuen eta estatuburuen artean banatu behar zen agintea: adituen Batzarrak Ali Khamenei izendatu zuen buruzagi goren, eta presidente kargua Haxemi Rafsanjani politikari moderatuak hartu zuen. 1990ean Irango gobernua Britainia Handiarekin harremanetan hasi zen berriro, eta 1991n, Golkoko Gerraren erdian, Saudi Arabiarekin. Mendebaldera hurbiltze horrek eta, Estatu Batuen erasoaren ondoren, Iraken alde ez egiteak inguruko herrietako talde musulmanen haserrea piztu zuten. Ekonomiari dagokionez, Iranek ateak zabaldu nahi izan zizkion atzerriko kapitalari, baina ezin izan zuen bere asmoa gauzatu, inbertsoreak ez baitziren zuzendaritza iraultzaileaz guztiz fidatzen. Hala ere, 1993ko ekainean, hautesleen %63k Rafsanjani hautatu zuen berriro. Abstentzioa, baina, oso handia izan zen (%41), eta agintarien ustelkeriaren kontrako erreakziotzat hartu zen.\n1997ko maiatzeko hauteskundeetan, Mohammad Khatami izan zen garaile, botoen %69 eskuratuta. Bera zen hautagaietan mendebaldetarrena. 2001ean, berriz hautatu zuten presidente. 2002an, George W. Bush lehendakariak, Gaizkiaren Ardatzean sartu zuen Iran, terroristak babesten zituelakoan eta horrek enfrentamendu handia sortu zuen bi herrialdeen artean. 2005eko hauteskundeetan, Mahmud Ahmadinejad Teherango alkate ohia eta hautagai kontserbadore populista izendatu zuten lehendakari (Zaindarien Kontseiluak 1.000 hautagaitza baino gehiago baliogabetu zituen). Lehendakari berriaren hainbat deklaraziok polemika handia sortu zuten bazterretan: Nazien garaiko Holokaustoa benetan gertatu izana ukatu eta Israelgo estatua suntsitu beharra aldarrikatu zuen, besteak beste. Bestalde, 2006an, Ahmadinejadek adierazi zuen Iran teknologia nuklearra lantzen ari zela baina helburu baketsuetarako, ez bonba atomikoa lortzeko. Irango programa nuklearrak liskar eta ezinikusi handiak sortu zituen Iranen eta mendebaldeko potentzien artean.\n2009ko hauteskundeak Ahmadinejadek irabazi bazituen ere, oposizioak iruzurra izan zela salatu zuen. Manifestazio jendetsuak izan ziren, 1979ko iraultzaren ostean izandako handienak. 2013ko hauteskundeetan, Hassan Rouhani gailendu zen, hautagai moderatu bakarra. 2015eko uztailean, Iranek akordioa lortu zuen munduko sei potentziekin (AEB, Errusia, Txina, Erresuma Batua, Frantzia eta Alemania) energia nuklearra modu baketsuan erabili ahal izateko.\nBuruzagi gorena, Ali Khamenei, Txinako presidente Xi Jinpingekin.\nIrango Islamiar Errepublikaren egitura politikoa 1979ko konstituzioan oinarriturik dago, eta zenbait organo zuzendarik osatzen dute:\nIrango buruzagi gorena (persieraz: رهبر ایران, Rahbar-e irān) edo Iraultza Islamikoaren gidari nagusia (persieraz: رهبر معظم انقلاب اسلامی, rahbar-e mo'azzam-e enghelāb-e eslāmi). Irango Errepublika Islamikoaren politika orokorrak marraztea eta ikuskatzea da bere egitekoa. Indar armatuen komandantea gorena da, bere esku daude, bai inteligentzia zerbitzuak, bai estatuaren segurtasuna, eta gerra deklara dezake. Haren eskumena da epaileriaren, armadaren eta telebista zein irrati publikoen buruzagiak izendatzea eta kargugabetzea. Zaindarien Kontseiluko 12 kideetatik 6 berak izendatzen ditu. 1989tik Ali Khamenei da buruzagi gorena.\nIrango presidentea (persieraz: رئیس جمهوری اسلامی ایران, Ra'isjomhur-e Iran). Irango bigarren kargurik gorena da, buruzagi gorenaren ondoren, eta bere ardura konstituzioa betearaztea da. Gobernuburua da, baina ez Indar Armatuen arduraduna. Presidentea bozkatze unibertsalaren bitartez hautatzen da, lau urterako, eta gehienez beste agintaldi baterako aukera daiteke. Hauteskundeetara aurkeztu ahal izateko, presidentegai guztiek Zaindariaren Kontseiluaren onespena behar dute. Presidenteak aukeratzen du Ministro Kontseilua, eta Parlamentura eramaten ditu gobernu-politikak.\nIrango Parlamentua edo Islamiar Kontsulta-Biltzarra (persieraz: مجلس شورای اسلامی, Majles-e Showrā-ye Eslāmī), ganbera bakarreko legebiltzarra da. 290 parlamentari daude, lau urteko eperako aukeratuak, boto zuzen eta isilekoaren bidez. Botere legegilea da; nazioarteko araudia berresten du eta aurrekontuak onartu. Parlamenturako hautagaiek eta lege guztiek Zaindarien Kontseiluaren onespena behar dute.\nAdituen Batzarra (persieraz: مجلس خبرگان رهبری, Maŷlés-e Jobregán-e Rahbari), 86 erlijio adituz osaturik dago, herritarren bozketa zuzenaren bidez aukeratuak, 8 urteko eperako. Adituen Batzarraren eskumena da Irango buruzagi gorena aukeratzea eta kargutik kentzea, eta baita haren jarduera ikuskatzea ere.\nZaindarien Kontseilua (persieraz: شورای نگهبان قانون اساسی, Shora-ye Negahban-e Qanun-e Assassi), 12 legegizonez osaturiko organoa da; horietako sei buruzagi gorenak izendatzen ditu, eta beste seiak Parlamentuak aukeratzen ditu, botere judizialaren arduradun nagusiak proposatutakoen artean. Kontseiluak konstituzioa interpretatzen du, eta betoa jar diezaieke Parlamentuaren erabakiei. Lege bat konstituzioarekin edo xariarekin bateraezintzat jotzen bada, Parlamentura itzultzen da, aldatua izan dadin. Era berean, Parlamenturako hautagaiei ere jar diezaieke betoa.\nSakontzeko, irakurri: «Iranen banaketa administratiboa»\nIran 31 probintziatan (persieraz: استان‌ها , ostān; ostānhā pluralean) banaturik dago; probintziako agintaria gobernadorea da (persieraz: استاندار, ostāndar), Barne ministroak aukeratzen duena. Probintzia bakoitza konderrietan (persieraz: شهرستان shahrestān) banaturik dago, eta horietako bakoitza barrutietan (persieraz: بخش bakhsh). Hiri gutxi batzuk (persieraz: شهر shahr) eta landa barrutiak (persieraz: دهستان dehestān) izan ohi dira konderri bakoitzean.\neta Buyer Ahmad\nAlborz Karaj 5.833 2.412.513 413,6\nArdabil Ardabil 17.800 1.248.488 70,1\nEkialdeko Azerbaijan Tabriz 45.650 3.724.620 82,3\nMendebaldeko Azerbaijan Urmia 37.437 3.080.576 78,8\nBuxehr Buxehr 22.743 1.032.949 45,4\nTxahar Mahal eta Bakhtiari Xahrekord 16.332 895.263 54,8\nFars Xiraz 122.608 4.596.658 37,5\nGilan Raxt 14.042 2.480.874 176,7\nGolestan Gorgan 20.195 1.777.014 88,0\nHamadan Hamadan 19.368 1.758.268 90,8\nHormozgan Bandar Abbas 70.669 1.578.183 22,3\nIlam Ilam 20.133 557.599 27,7\nIsfahan Isfahan 107.029 4.879.312 45,6\nKerman Kerman 180.836 2.938.988 16,3\nKermanxah Kermanxah 24.998 1.945.227 77,8\nIpar Khorasan Bojnord 28.434 867.727 30,5\nRazavi Khorasan Maxhad 118.884 5.994.402 41,4\nHego Khorasan Birjand 151.193 662.534 9,5\nKhuzestan Ahwaz 64.055 4.345.607 67,8\nKohkiluyeh eta Buyer Ahmad Yasuj 15.504 658.629 42,5\nKurdistan Sanandaj 29.137 1.493.645 51,3\nLorestan Khorramabad 28.294 1.754.243 62,0\nMarkazi Arak 29.130 1.413.959 48,5\nMazandaran Sari 23.701 3.073.943 129,7\nQazvin Qazvin 15.549 1.201.565 77,3\nQom Qom 11.526 1.151.672 99,9\nSemnan Semnan 97.491 631.218 6,5\nSistan eta Balutxistan Zahedan 181.785 2.534.327 13,9\nTeheran Teheran 18.814 12.183.391 647,6\nYazd Yazd 76.469 1.074.428 8,3\nZanjan Zanjan 21.773 1.015.734 46,6\nIran Teheran 1.628.554 75.149.669 46,1\nIrango probintzietako biztanleriaren dentsitatea.\n2016an Iranek 82.801.633 biztanle zituen, 50,2 biztanle kilometro karratuko dentsitatearekin. Biztanle gehienak hirietan bizi dira (%73,4 2015ean). Adineka, berriz, honela dago banaturik biztanleria: 0-14 urte bitartekoak %23,6, 15-24 urte bitartekoak %16,6, 25-54 urte bitartekoak %47,6, 55-64 urte bitartekoak %6,8 eta 65 urtetik gorakoak %5,4. Bizi itxaropena 71,4 urtekoa da, 69,8 urtekoa gizonezkoena eta 73,1 urtekoa emakumezkoena (2016ko zenbatespena). Irango diaspora oso handia da eta, gaur egun, 2-4 milioi iraniar daude munduan zehar barreiaturik. Bestalde, 1.000.000 iheslari bizi dira Iranen, gehienak Afganistan eta Irakekoak.\nBiztanleen %65 persiarra da (gilakiak eta mazandaraniak barne), duela 4.000 urte Erdialdeko Asiatik iritsi ziren herri indoeuroparren ondorengoa. Bigarren gizatalde handiena azerbaijandarrena da, biztanleen %16 inguru hartzen baitu. Horiez gainera, talde txikiago asko daude: kurduak %7, luriak %6, arabiarrak %2, balutxiak %2, turkomanoak %1, armeniarrak, asiriarrak eta georgiarrak.\nIrango hizkuntza ofiziala persiera da, moldatutako arabiar alfabeto baten bitartez idazten dena, baina gutxiengoek zeinek bere hizkuntza erabiltzen dute. Iparraldeko Gilan eta Mazandaran probintzietan gilandera eta mazandarandera mintzatzen dira. Talishera ere hitz egiten da Gilanen. Kurduera Kurdistango probintzian mintzatzen da. Lurera hegoalde eta hego-mendebaldeko probintzietan erabiltzen da. Turkiar hizkuntzei dagokienez, azerbaijanera da mintzatuena; izan ere, Mendebaldeko Azerbaijan, Ekialdeko Azerbaijan, Ardabil eta Zanjan probintzietako mintzaira nagusia da. Minoritarioak izan arren, aipagarriak dira armeniera, georgiera, aramera eta arabiera. Azken hau, Koranaren hizkuntza izanez, eskoletan irakasten da.\nIrandarren %89 musulman xiistak dira, eta hori da erlijio ofiziala. Hala ere, Irango kanpoaldeko eskualdeetako etniek leialtasun handiagoa diote beren etniaren ohiturei gobernu irandarren aginduei baino, eta hala, balutxiak hego-ekialdean, turkomanoak ipar-ekialdean eta kurduak mendebaldean, musulman sunitak dira. Azerbaijandarrak xiitak dira. Xiismoaren jarraitzaileen leku sakratu batzuk Iranen daude: Qom hiria, esate baterako, Teheranen hegoaldean dago. Beste erlijioak kristautasuna (300.000 jarraitzaile), bahaismoa (250.000), zoroastrismoa (32.000) eta judaismoa (9.000) dira.\nDanielen hilobia, Susa\nSan Tadeo, Mendebaldeko Azerbaijan\nSan Eztebe monasterioa, Ekialdeko Azerbaijan\nXeikh Lotfollah meskita, Isfahan\nXahren meskita, Isfahan\nImam Reza santutegia, Maxhad\nIrango ekonomia sistema bi motatakoa da, batetik atzeratua, garatze bidean dauden herrialdeena bezalakoa, eta bestetik aurreratua, siderurgian, petrokimikan, garraioetan eta telekomunikazioetan, adibidez. Petrolioaren irabaziek ekonomiaren hazkunde azkarra eragin zuten 1960tik aurrera. 1979an, erregimen aldaketarekin batera, atzerritarren inbertsioek behera egin zuten eta ez zen industria berri gehiago ezarri. 2016an 29,75 milioi biztanle aktibo zituen, %10,7ko langabezia-tasarekin. Langileen %48,6 zerbitzuetan aritzen da lanean, %35,1 industrian eta %16,3 nekazaritzan.\nNekazaritza, abelzaintza eta arrantzaAldatu\n1950 ondoko urteetan, nekazaritzaren erreformarako programaren bidez 800.000 hektarea lur banatu ziren nekazarien artean. Lur hoberenak iparraldean, hegoaldean eta mendebaldean daude. Garia, patata, garagarra, mahatsa eta arrozarenak dira ekoizpenik handienak. Beste gai garrantzitsu batzuk azukre erremolatxa, azukre kanabera, artoa, egoskariak, zitrikoak, tabakoa, tea, landare oliotsuak eta pistatxoak dira. Abeltzaintza (ardiak, ahuntzak, behiak, astoak) garrantzizkoa da ipar-mendebaldeko eskualdeetan. Basoen ustiapena bertan behera utzi zen 1970eko hamarkadan, neurriz gain ustiatu zirelako. Arrantza garrantzizkoa da Irango ekonomian, baina oraindik ez dago behar bezain aurreratua. Persiar golkoan eta Kaspiar itsasoan amuarraina, zamoa, gaizkata, izokina, arrain zuria eta sardinzarra harrapatzen dira. Irango kabiarra (gaizkataren arraba gazitua) munduko hoberenetako bat da.\nIranen petrolio produkzioak du pisurik handiena ekonomian. Petrolio putzu inportanteenak hego-mendebaldean daude, Persiar golkoaren ondoan. Munduko handienetakoak dira. 1951n petrolioaren industria nazionalizatu egin zen, eta 1985az gero Petrolioaren ministerioaren mendean geratu zen haren produkzioa. 1980ko hamarkadan, produkzioak behera egin zuen, prezioa bere horretan eduki zelako, batetik, eta ekoizpengune garrantzitsuenak gerra eremuan geratu zirelako, bestetik. Petrolioaz gainera, burdina, beruna, zinka eta kromita ere ustiatzen dira.\nIrango industria 1970eko hamarkadan hazi zen, petrolioaren ekoizpenarekin batera. Industria petrokimikoaz gainera, garrantzi handikoa da, baita ere, ehungintza (kotoia eta artilea Isfahan aldean, artilea Tabrizen, zeta Mazandaranen; herrialdea oso ospetsua da bere tapizen bikaintasunarengatik), janari industria, ekipo elektronikoen eta eraikuntzarako materialen ekoizpena, altzairugintza, ibilgailuen eraikuntza.\nMarjane Satrapi (1969-), komikigilea.\n↑ a b Euskaltzaindia, 38. araua: Munduko estatu-izenak, herritarren izenak, hizkuntza ofizialak eta hiriburuak. euskaltzaindia.net (Noiz kontsultatua: 2017-2-1).\n↑ a b c d e f g h The World Factbook: Iran, cia.gov\n↑ « Persia: Place and Idea », chap. 1 in The Persians, Gene R. Garthwaite, Blackwell Publishing, 2005, (ISBN 1-55786-860-3)\n↑ « Iran: Understanding the Enigma: A Historian’s View », Nikki Keddie, Middle East Review of International Affairs Vol. 2, No. 3, 1998 iraila\n↑ Anquez, Matthieu. La stratégie de l'Iran: Entre puissance et mémoire. tempora, books.google.es.\n↑ Mahmoud Ahmadinejad. cidob.org (Noiz kontsultatua: 2017-4-6).\n↑ Irango Zaindarien Kontseilua prest dago botoak berriro kontatzeko, baina ez denak. berria.eus (Noiz kontsultatua: 2017-4-4).\n↑ Mendizabal, Martin. Zeintzuk dira Irango akordio nuklearraren irabazle eta galtzaileak?. argia.eus (Noiz kontsultatua: 2017-4-5).\n↑ Islamic Republic of Iran Constitution. gradesfixer.com (Noiz kontsultatua: 2017-2-5).\n↑ a b Leadership in the Constitution of the Islamic Republic of Iran. leader.ir (Noiz kontsultatua: 2017-2-5).\n↑ a b c Iran The Presidency. photius.com (Noiz kontsultatua: 2017-2-5).\n↑ The Council of Guardians. countrystudies.us (Noiz kontsultatua: 2017-2-5).\n↑ Selected Findings of the 2011 National Population and Housing Census, Table 13. Population by sex, residence status and province. amar.org.ir (Noiz kontsultatua: 2017-2-6).\n↑ Iran: A Vast Diaspora Abroad and Millions of Refugees at Home. migrationpolicy.org.\n↑ Iran says it will deport over one million Afghans. irinnews.org.\n↑ a b Country Profile: Iran. Federal Research Division, Library of Congress, 2008ko maiatza, loc.gov.\n↑ Iran Population 2016. worldpopulationreview.com.\n↑ شهرهای ایران هر کدام چقدر جمعیت دارند؟. bultannews.com.\n↑ فهرست 100 شهر پرجمعيت ايران. yaftenews.ir.\n(Ingelesez) Presidentziaren webgune ofiziala\nAzken aldaketa 4 ekaina 2022(e)an, 22:38(e)tan\nOrriaren azken aldaketa: 4 ekaina 2022, 22:38.


2020ko apirilaren 02a, osteguna | Ordua Euskal Herrian 01:12:54\nGreenpeacek zabaldutako ezkutuko agiriei esker, badirudi AEBen eta Europar Batasunaren arteko merkataritza askeko hitzarmenak (TTIP) lortu duela, azkenik, txoko bat iritzi publikoan, txoko txikia bada ere. Are arreta urriagoa bereganatzen ari da Kanadak eta Europak honezkero sinatuta –baina oraindik onartzeke– duten molde bereko akordioa: CETA. Datozen hilabeteotan hasiko da EBn berreste prozesua; haren aurkarien esanetan, dakartzan mehatxuak TTIPen berdin-berdinak dira.\n“CETA aurrera aterako balitz, alferrikakoa izango litzateke TTIP geldiaraztea”. Florent Marcellesi europar legebiltzarkideak Eldiario.es agerkarian idatzitako artikulu batetik hartu ditugu hitzak, baina ñabardurak ñabardura haiekin bat etorriko da merkataritza askeko akordioen mehatxuez sentiberatasun amiñi bat duen edonor.\nSentiberatasun horren talaiatik ikusita, TTIP baino arriskutsuagoa deritzo Marcellesik haren baliokide kanadar-europarrari. Arrazoi nagusia kronologikoa da: CETAren negoziazio fasea amaituta dago –2014an sinatu zuten akordioa bi aldeek–, eta berrestea baino ez da falta. Ia segurtasun osoz, ekainean zehaztuko da berrespen prozesua nolakoa izango den, eta udazkenean ekingo zaio.\n“CETAk oso mobilizazio gutxi eragin du gurean, eta eragin duena TTIPi lotutakoa izan da; bestela guztiz oharkabean igaroko zatekeen”, dio Jose Ramon Mariñok, Euskal Herrian TTIPari ez! kanpainako eledunetako batek. Nabarmendu duenez, bi hitzarmenen ondorioak berdinak dira. Ez bakarrik oso antzekoak izango direlako –TTIPez dakigunetik hala ondorioztatu daiteke–, baizik eta funtsean Kanadako eta AEBetako ekonomiak oso lotuta daudelako. “Munduan barna mugitzen diren AEBetako enpresa guztiek dituzte ordezkaritzak edo adarrak Kanadan”, diosku Mariñok. Zertan eragingo du horrek zehazki?\nAEBetako transnazionalentzako atea\nTTIPek aurreikusten duen mekanismoetako bat inbertsiogile eta estatuen arteko ebazpen-auzitegiak dira. Mota horretako auzitegiak aspalditik daude txertatuta nazioarteko merkataritzaren zuzenbidean, eta EBk sinatuta dituen hainbat akordioren barruan ere badaude, baina ez dute ia polemikarik eragin TTIPen aurkako erantzun soziala piztu arte. Oro har, ingelesezko ISDS siglekin izendatzen dira.\nISDSen bitartez, atzerriko konpainia batek estatu edo eskualde baten kontrako salaketa jar dezake, hark onartutako legediak kalte egin diola –irabaziak gutxitzea izan daiteke kalte bat– uste badu. Auzitegi horiek emandako epaiak direla-eta, zenbait estatuk milaka milioi euro –edo dolar– ordaindu behar izan dizkiete honezkero enpresa transnazionalei, ingurumena edota kontsumitzaileen osasuna babesteko arauak onartzeagatik.\nISDSek sortutako desadostasuna ikusita –ez jendarte zibilean bakarrik, baita TTIPen alde dauden zenbait indar politiko esanguratsutan ere–, Europako Batzordeak beste mota bateko auzitegia proposatu zuen 2015ean, eta ustez hori ari da defendatzen TTIPen negoziazio mahaian. Auzitegi berri horiek ICS izena dute, eta merkataritza askeko akordioen aurkarien esanetan, funtsean ez dute desberdintasun azpimarragarririk ISDSen aldean, berdin ematen baitiete aukera konpainiei, gobernuek onartutako legedien aurka jotzeko.\nICSen figura sortu zenerako CETAren testua onartuta eta sinatuta zegoen, ISDSak barne, baina Europako Batzordeak Ottawari hitzarmenaren errebisioa eskatu eta hark onetsita ICSek hartu zuten ISDSen lekua. Bata zein bestea, ondorioa da Kanadan adar bat duen edozein estatubatuar enpresak –eta ia denek dute, ikusi dugunez– atea zabalik izango duela europar araudiagatik kalte-ordainak eskatzeko, TTIP onartzeko zain egon gabe.\nNork berretsi behar du CETA?\nOtsailetik, CETA itzulpen prozesuan dago. Europar Batasuneko hizkuntza ofizial guztietan bertsio bana behar da, eta hori ez da ahuntzaren gauerdiko eztula. Oso hizkera konplexuko testua izanik, ezin zaio zirrikiturik estuena ere utzi interpretazio askeari. Horregatik, ekainera arte luzatuko da itzulpen lana. Ondoren finkatuko dira hitzarmena berresteko prozedura eta egutegia.\nEuropako Kontseiluari dagokio berrespenaren subjektua nor den erabakitzea; Batasuneko merkataritza ministroei, zehazki. Europar araudiaren arabera, merkataritza hitzarmen arruntak Europak Batzordearen eskumen esklusiboa dira, baina mistoak badira, hau da, estatuen burujabetzari dagokien arloetan eragina izan badezakete, estatu guzti-guztiek onetsi beharko dute. Zalantza gutxi dago bai CETA bai TTIP mistoak direla, baina itxura denez interpretaziorako ate bat zabaldu nahi dute akordiook indarrean ikusi nahi dituztenek.\n“Larriena ez da hori”, azaldu digu Jose Ramon Mariñok, “larriena da Kontseiluak behin-behineko onarpena egitea erabaki dezakeela, hots, CETA indarrean sar liteke Europako Parlamentuak dioenaren zain egon gabe ere”. Gerora Parlamentuak hitzarmena onartuko ez balu, ordurako inbertsio bat abiatutako konpainiek aukera eduki lezakete ICSen bitartez salaketak ipintzeko. Edozelan, nahikoa argi dago Eurolegebiltzarrak CETA berretsiko duela, eta estatuen aldetik ere aurkako jarrerarik ez da espero. Zalantza txikiak egon daitezke, arrazoi desberdinengatik, zenbait estatuk izango duten jarreraz, baina oraingoz bederen Europako Batzordean inor ez da loa galtzen ari horregatik.\nNori egiten dio mesede TTIPen dokumentuen filtrazioak?\nAnalisi horien arabera, agiriek frogatuko lukete Europa ez dagoela prest zenbait “marra gorri” zapalduak izan daitezen TTIPen erruz. Hain justu, akordioaren aurkarien kezka eragiten duten gaiak dira marra gorriak: lan eskubideak urardotzea, ingurumenaren eta osasunaren babesa ahultzea... Adibide bat: Angel Toña EAEko Enplegu eta Gizarte Politikako sailburuak esan berri du Eusko Jaurlaritza TTIPen alde egongo dela baldin eta Europak ezarritako marra horiek errespetatzen badira.\nTTIPen aurkako kanpainan daudenentzat agirien filtrazioa arma bihurtu da: akordioaren kontra egoteko arrazoiak egiazkoak direla baieztatzen die. Baina pribatuki zuhurtziaz jokatu behar dela ere aipatu dute. Sinpleki esateko: AEBen jarrera “gogorra” nabarmentzeak balio lezake etorkizunean EBren proposamen “leunago” batzuk justifikatzeko.


1898ko krisia | Historia | Xuletas, chuletas para exámenes, apuntes y trabajos\nEscrito el 1 de Abril de 2019 en vasco con un tamaño de 7,26 KB\nSeiurteko iraultzaileak hondoa jo eta errepublika finkatzeko saioak ezerezean gelditu zirela, 1874aren amaieran, Borboien monarkia ezarri zen berriro Espainian, Isabel II.\naren seme Alfontso XII.Aren bitartez. Horrela hasi zen Errestaurazioa. Antonio Canovas del Castillok bideratu zuen Errestaurazioa, eta berak eratu zuen garai hartako sistema politikoa. Errestaurazioan erregimen liberal moderatua itzuli zen, baina moduak berriztatuta, era guztietako joera liberalak bildu ahal izateko. Canovasen sistemaren helburu nagusia egonkortasun politiko eta soziala eta garapen ekonomikoa bermatzea izan zen.\nAlfontso XII.Aren erregealdia\nErrestaurazioko lehen gobernua Errestaurazioaren aitzindari eta Alderdi Kontserbadoreko buru Canovas del Castillok zuzendu zen eta hiru helburu nagusi zituen:\n–Gerrak amaitzea. Gerra karlista 1876an bukatu zen, karlistak militarki garaituz, eta horrek euskal foruak kentzea ekarri zuen. Kubako gerra independentista 1878an konpondu zen, uhartearen autonomia onartuz eta matxinatuei amnistia zabala emanez.\n– Ordena sozial eta politikoa berrezartzea. Egonkortasun politikoa lortzeko, Canovasek bi alderdien (Kontserbadorea eta Liberala) arteko txandakatzea ezarri zuen. – Sistema politiko berriaren oinarriak finkatuko zituen konstituzioa egitea: 1876ko konstituzioa.\nMaria Kristinaren agintaldia\nAlfontso XII.A hilda, 1885eko azaroan, erreginaorde bihurtu zen bere emazte Maria Kristina, Alfontso XIII.Az haurdun zegoela. Canovasek eta Sagastak txandakatze politikoari eta Errestaurazioaren erregimenari jarraipena ematea hitzartu zuten . Liberalek egonkotasun politikoa eta ekonomiaren susperraldia ekarri zituzten. Gobernu aldi luze hartan liberalek askatasunak zabaldu zituzten zenbait legeren bidez, elkarteen legea eta 1890eko hauteskunde legea. 1898ko otsailean Estatu Batuak gerran sartu ondoren, urte bereko abenduan Espainiak errendizioa izenpe zuen Parisko Bake Hitzarmenaren bidez. Itun horren arabera, Espainiak Estatu Batuen esku utzi zituen Puerto Riko eta Filipinak, Kuba, formalki independientea izan arren. Kalte ekonomikoak ez ezik, ondorio politikoak ere ekarri zituen. Horren adierazpideak izan ziren Erregenerazionismoa deritzon mugimendu ideologikoak eta 98ko belaunaldia deituriko idazle eta artista plastikoen taldea. Errestaurazioaren sistema berritzea proposatzen zuen, Espainiako arazo larriei aurre egiteko. Mugimendu horrek aitzindaria Joaquin Costa izan zen. Bere idatziek eragin handia izan zuten XX. Mendearen hasieran. Ildo beretik, 98ko belaundaldiko kideek eraberritze politiko, sozial, ekonomiko eta kulturalaren beharra agerian uzten saiatu ziren.\nAlfontso XIII.Aren erregealdia\n1902an adin nagusitasuna eman zioten Alfontso XIII.Ari. Bere erregealdian, Errestaurazoko sistemak gainbehera egin zuen. Txandakatxe sistemaren krisiak, langileen mugimendua eta nazionalismoa indartzeak eta Marokoko gerrak porrotera eroan zuten Errestaurazioaren sistema. Gainbehera horrek erakusgarri izan ziren garai hartako krisi sozial eta politikoak:\n– Bartzelonako Aste Tragikoa: Marokoko gerraren kontrako matxinadak egon ziren Katalunian, Bartzelonan bereziki. Horren ondorioz, simisioa eman behar izan zuen. – 1917ko krisia. Hiru protesta izan ziren krisiaren eragileak: militarrena, parlamentariena eta landileen greba orokorra. – Annualeko hondamendia: 8000 espainiar soldadu hil ziren Marokoko Gerrako bataila horretan.\nSistema erreformatzeko saioek porrot egin zuten, eta, 1917az geroztik, ezegonkortasun sozial eta politiko eta ekonomikoa nabarmenki areagotu zen. Krisiari aurre egiteko zenbait kontzentrazio gobernu eratu zen. Baina gobernu haiek ez zuten lortu arazoei irtenbidea ematea. Annualeko hondamendiak azkartu egin zuen erregimenaren gainbehera, armadaren parte hartzen zuzena bideratuz. Horrela ezarri zen primo de Riveraren diktadura eta amaitu zen Errestaurazioa.\nAnnualgo hondamendia Seiurteko demokratikoa


Eztabaida:Elisabeth Pinedo - Wikipedia, entziklopedia askea.\n2013ko urtarrilaren 4an eduki hau txertatu zen Bizitza atalean. Ordutik zuzendu eta wikitu gabe dagoenez gero, hona ekarri dut:\n«Eli txikitan, bere ahizparekin batera, eskolan hainbat joko eta jolasetara eta kiroletan aritzen ziren, eta eskubaloia zenez hoberen aritzen ziren horietariko kirol bat, hasi ziren jolasten eta kirola praktikatzen. Joan ziren Arratera, eta beranduago, Bera Berara jokatzera. 14 urterekin jokatzen hasi ziren.\nBera Beran, jubeniletako 2 urteak pasa zituen bere ahizparekin batera,hau da, Patrirekin. Aurrerago,seniorretan, Eli Valentziako talde batera joan zen,Ribarroja deiturikoa alegia. Valentzian 3 urtez egon zen. Urtebetez Ribarrojan, eta pare bat urtez,ordea, Astrock Sagunton. Valentzian egon eta gero, Nafarrora itzuli zen Itxakora jolastera, eta hiru urtez pasatu zituen berriro ere, bere ahizpa Patrirekin. Hiru urte pasata, Danimarkara joan zen Odense taldera,hango ligaz urte batez gozatu nahi baitzuen, baina, Gipozkoara itzuli zen urtea pasa eta ondoren/gero. Oraindik ere, Gipuzkoan dabil. Taldea alde batera utzita, Eli Euskadiko selekzioan eta era berean, Espainiako selekzioan aritzen da. 2004an, Eli Espainiako selekzioarekin debutatu zuen lehenengo aldiz.Esan daiteke bere ahizpa baino beranduago.\nTaldeak alde batera utzita, aipa dezaket Eli hegalekoa dela.\n2 paragrafoko ildoa hartuz, Elik taldearekin hainbat titulu irabazi ditu.Baita selekzioarekin ere. Adibidez,aipatzekoa da duela gutxi Espainiako selekzioak Joku Olinpikoetan irabazitako domina, Brontze domina.Gero ere Brontzezko domina irabazi zuen Brasileko mundialean(2011an). Baita 2007an Zilarrezko domina Europeoan. Baina Itxakorekin esaterako 2 liga irabazi ditu eta EHF kopa bat ere bai, baita,superkopa irabazi zuen Itxakorekin.\nBeste hainbat datu aipatzekoak dira, Eliren bizitza ez da bakarrik kirol mundua,baitere, musika dantza eta erosketak egitea ikaragarri gustoko ditu.\nEsaten dutenez, Elik ama izan nahi du eta pedagogia ikasten ari da. Lehen hizkuntzak euskara eta gaztelania ditu.» --Xirkan (eztabaida) 00:43, 6 abuztua 2016 (UTC)\nOrriaren azken aldaketa: 6 abuztua 2016, 01:44.


Cookieak webgune jakinetan sartzean ordenagailuan deskargatzen diren fitxategiak dira. Cookieei esker, webguneek erabiltzaileen edo ordenagailuen nabigazio -ohiturei buruzko informazioa gordetzen eta eskuratzen dute, besteak beste. Halaber, cookieak erabiltzailea hautemateko erabil daitezke, betiere, zer informazio dakarten eta ordenagail ua nola erabiltzen ordenagailua nola erabiltzen duzun.\nCookieak funtsezkoak dira Internetek funtzionatzeko; abantaila ugari eskaintzen dituzte zerbitzu interaktiboak ematerakoan, eta webguneko nabigazioa eta haren erabilgarritasuna errazten dute.\nJarraian ematen dizugun informazioak zer motatako cookieak dauden ulertze n lagunduko dizu:\nInformazioaren Gizarteko Zerbitzuei eta Merkataritza Elektronikoari buruzko uztailaren 11ko 34/2002 Legeak (LSSI-CE) 22.2 artikuluan xedatzen duenaren arabera, TXAKOLI PRIMO SL enpresak webgunean darabiltzan cookieen berri ematen du:\nEra berean, TXAKOLI PRIMO SL enpresak erabiltzaileari jakinarazten dio arakatzailea konfiguratzeko aukera duela, cookieak jaso izanaren berri izan dezan eta, hala, nahi izanez gero, disko gogorrean instala daitezela eragotz dezan.\nJarraian, hainbat arakatzailetarako estekak dituzu; haiek erabilita konfig uratu ahal izango dituzu cookieak:


SUKALDARITZA TAILERRA LEZON, IRRIEN LAGUNEN ESKUTIK (bideoa)\n2013ari behar bezalako amaiera emateko, Lezoko Irrien Lagunak egitasmoak bi ekimen prestatu zituen. Abenduaren 27an , adibidez, Jaizkibelen mendi txango polita egin zuten dozenaka lagunek: Xoxolurrara joan, hostoekin jolastu, mendi buelta eman, hamaiketakoa jan eta parkera.\nLizeoko ikasleak Irrien Lagunen emanaldian\nPasaden igandean Urtarrilak 26, Pasaiako Irriak Lagunen proiektuan parte-hartzen ari diren ikasleak Oiartzunen izan ziren. Porrotxek gonbidaturik emanaldiaren amaieran beren proektuaren berri eman eta hainbat dantza egiteko aukera izan zuten. Gora gure gazteak!\nDanborrada Lizeoan (bideoa)\nLizeoko eraikin nagusian, urtero bezala, ezin falta Lehen Hezkuntzako ikasleek eskainitako danborrada.\nTRINTXERPEKO SUTEEN KALTETUEKIN ELKARTASUNEAN\nTrintxerpeko suteetan kaltetuak izan ziren herritarrak laguntzeko plataforma bat eratu da. Gure ikastola ere plataforma horren partaide da, eta, hartara, mezu hau zabaldu nahi dugu: diruz lagundu nahi duen orok ondorengo kontu korronte zenbakian egin ditzake ekarpenak:\n3035.0010.8.5.010.1.10387.5 (Euskadiko Kutxa)\nPlataformaren ekimenen berri ematen jarraituko dugu.\nMendi txangoa hilaren 26an: Ulia - San Pedro\nAnimatu zaitezte Donostiatik San Pedrora Talaia bidea egitera eta lagunarteko giro ezin hobean bazkaltzera!\nHemen gaude berriro Lizeoko Mendi Batzordekook proposamen interesgarri honekin. Oraingoan hitzordua San Pedroko frontoian egingo dugu, bertatik Donostirako autobusa hartu eta Grosetik gora, ibilbide guztian Kantauri itsasoa bidailagun dugula, San Pedroraino doan Talaia bidearen zati ikusgarri hau gauzatuko dugu. Herrira iritsi eta mendi aldean gosea egin eta gero, Antxeta Elkarteko lagunek bazkari ederra prestatuko digute giro goxoan dastatzeko.\nPrest! ekitaldirako koreografia eta bertsoa\nDatorren urtarrilaren 25ean Prest! ekitaldia egingo da Donibanen, besteak beste, Pasaiako ikastetxeetako ikasleen parte hartzearekin. Honatx, hain zuzen, ikasleek ekitaldian dantzatuko duten koreografia. Zorionak, eta esker mila, bideoan ageri den DBH-2ko gure ikasle taldearentzat.\nSANTOMASAK GURE HERRIETAN\nTxistor eta txorizo giroa nabari da gurean, Santomasek luze jotzen dute inguruan. Antxon eta Donibanen aurreko asteburuan izan ziren eta atzokoan, abenduak 20, bestelako jarduerak ere egon ziren herri guztietan. Igandean berriz, 22an, Lezok emango dio amaiera festa honi.\nOhiturari jarraiki, gure ikastolak aktiboki parte hartuko du barrutietako ospakizun hauetan, eta gure ikasleak oholtza gainean kantuan ikusteko aukera polita izango dugu. Honatx hitzorduak:\nGURE IKASTOLAREN URTEKO BATZARRA, ABENDUAREN 18AN\nUrtea amaitzearekin batera egingo dugu, ohi bezala, gure ikastolaren Urteko Batzarra. Datorren abenduaren 18an izango da, hain zuzen, 18.30ean hasita, Donibanen dugun eraikin nagusiko liburutegian.